Analisis Teknikal WTI/OIL – Timeframe H4 – 17/04/2018

Harga OIL telah mulai bullish sejak minggu lalu dan telah breakout significant resistance yang berada di sekitar harga 66.30 – 65.25 dan membentuk new HH. Jika diperhatikan ketika ini, ia berpotensi untuk meneruskan lagi kenaikan sekiranya ia masih tidak breakout Key Support Zone 65.85/25.
 Jika tidak breakout, ia berpotensi untuk membentuk new HL dan bullish. Walaubagaimanapun, jika breakout Key Support Zone ia akan menguji harga yang lebih rendah iaitu 64.20. Jika bullish, target kenaikan terhampir adalah 67.64 dan jika breakout, OIL akan terus bullish dan berpotensi mencapai ke harga seterusnya samaada 68.30 atau 69.00.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Euro Jatuh Semalam? Ulasan News Besar European Central Bank Pada Khamis

Matawang Euro melemah selepas penetapan dasar monetari European Central Bank (ECB) pada Khamis di mana bank pusat mengekalkan kadar faedah di paras terendah dan juga jumlah pembelian bon.
Dalam kenyataan awal sebelum sidang media pukul 8.30 malam, Presiden ECB Mario Draghi menunjukkan data ekonomi terbaru adalah lemah daripada jangkaan tetapi tidak membimbangkan. Bacaan data masih masih sejajar dengan pengembangan menyeluruh ekonomi di Zon Eropah di mana tekanan inflasi menaik secara beransur-ansur.
Draghi juga menunjukkan keyakinan bahawa kekuatan ekonomi berterusan dan menyokong jangkaan inflasi. Beliau menjelaskan risiko datang daripada “perlindungan perdagangan, pasaran baru membangun dan ketakpastian pasaran kewangan.”
 Semasa soal-jawab bersama wartawan, Presiden Draghi menegaskan moementum ekonomi yang melemah seperti dalam data terkini tidak menunjukkan isyarat penurunan dan mengatakan bank pusat tiada sebab untuk “meragui keyakinan terhadap inflasi.”
Apabila ditanya tentang Itali, Draghi mengakui bank pusat tidak terlalu fokus kepada perkara itu dalam mesyuarat.
Dari segi Brexit, Draghi mengatakan bank pusat sedang meneliti rundingan itu tetapi akan bersedia dengan kemungkinan ‘Hard-Brexit’ jika tiada perjanjian.
Secara keseluruhan, ECB menjelaskan pembuat polisi tidak membincangkan halatuju masa hadapan, dan berjanji akan berbuat demikian dalam mesyuarat seterusnya 13 Disember selepas kemaskini terbaru unjuran ekonomi.


Setelah Beberapa Sesi Menjunam, Emas Akhirnya Bangkit Sederhana dalam Sesi Asia

Harga emas meningkat sedikit dalam sesi Asia pada Khamis selepas menjunam sejak kebelakangan ini berikutan keputusan pilihanraya Perancis. Dalam masa yang sama, peningkatan logam ini juga disebabkan kebanyakan pelabur yang sudah mula mengambil position menjelang risiko geopolitik yang berpotensi berlaku di semenanjung Korea.
Emas bagi penghantaran Jun di bahagian Comex meningkat sebanyak 0.28 peratus kepada $1,276.33 satu troy ounce. Dalam sesi ini juga, silver futures meningkat sebanyak 0.37 peratus kepada $17.496 satu troy ounce manakala copper merosot sebanyak 0.58 peratus.
Semalam, harga emas diniagakan sedikit menurun kerana dipengaruhi oleh perubahan sentimen ke arah asset yang lebih berisiko apabila pelabur menilai komen bullish daripada Setiausaha perbendaharaan AS, Steven Mnuchin sebelum pengumuman pembaharuan dasar cukai di AS.
 Pergerakan emas mula berada di dalam tekanan sejak kemenangan Emmanuel Macron, iaitu calon pro-EU di dalam pusingan pertama pilihanraya Perancis.
Pasaran juga meramalkan kemenangan akan berpihak kepada Macron bagi merebut jawatan Presiden di dalam pilihanraya yang dijadual akan diadakan pada 7 Mei ini.
Sentimen Terkini Matawang Sebaik Sahaja Dasar Cukai Trump Dinilai Gagal Membawa Kejutan Yang Besar


Analisis Teknikal WTI/OIL – Timeframe H1 – 8/3/2018

Harga minyak jatuh mendadak semalam hampir 160 pips dalam masa 1 jam sahaja, dan jika diperhatikan ketika ini kebarangkalian masih tinggi untuk ia bearish dan jika breakout harga 60.85/40, target seterusnya yang berpotensi diapai adalah ke support seterusnya iaitu 59.77 atau lebih rendah 59.25.
 Walaubagaimanapun, jika ia gagal untuk breakout Key Support Zone ini, WTI/OIL akan kembali membuat kenaikan semula. Oleh itu, penting untuk ia breakout untuk meneruskan lagi penurunan. Oleh itu, re-entry breakout ataupun menunggu ia breakout sebelum re-entry.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Debaran Mesyuarat FOMC, USD/JPY Gagal Tembusi Zon Support Minggu Lalu

Permulaan dagangan bagi pasangan matawang safe-haven USD/JPY pada minggu ini perlahan tidak lain tidak bukan adalah ketidaktentuan rundingan dagang antara Amerika Syarikat dan China menjadi faktor utama.
Laporan data pekerjaan NFP Amerika Syarikat yang positif minggu lalu gagal menyokong pengukuhan berterusan dolar USD sebelum penurunan dipamerkan harga ke zon support di paras sekitar 108.420 pada dagangan semalam. Paras tersebut juga turut diuji pada minggu lalu.
Namun harga gagal menembusi zon support tersebut sementara kebimbangan para pelabur terhadap rundingan dagang AS-China kekal memberi tekanan terhadap dolar USD.
Di samping itu juga, pelabur mengambil langkah berhati-hati menjelang data inflasi Amerika Syarikat pada Rabu dan lebih penting, mesyuarat FOMC pada awal pagi Khamis.
Harga bergerak di sekitar garisan Moving Average 50 (MA50) sejak semalam dengan pergerakan harga pada sesi Asia pagi ini lebih mendatar sehingga menuju sesi pasaran Eropah.
Jika laporan terbaru berhubung perkembangan rundingan dagang adalah bersifat negatif, sentimen yang berisiko akan mendorong permintaan meningkat terhadap matawang safe-haven Yen.
 Sekiranya penurunan harga berlaku, harga akan cuba menembusi paras support minggu lalu untuk menguji paras 108.300 yang masih gagal ditembusi pada dagangan November lalu.
Penurunan lebih rendah dari paras tersebut akan mencatatkan paras terendah terbaru untuk tempoh 2 bulan dagangan.
Namun jika dolar USD kembali mengukuh, harga bakal kembali melonjak menuju zon SBR (support become resistance) sekitar paras 109.000.
Kenaikan lebih tinggi akan menguji paras tumpuan pada 109.200 sebelum meneruskan kenaikan menuju zon resistance pada dagangan November di paras ketinggian 109.700.
Lihat gambar carta pasangan matawang USD/JPY di bawah untuk rujukan analisis teknikal anda.


Stok Minyak EIA di US Meningkat, Masih Positif Untuk Harga Minyak

The Energy Information Administration (EIA) atau Pengurusan Informasi Tenaga di US melaporkan inventori minyak mentah yang meninkat sebanyak 0.6 juta tong pada minggu berakhir 23 Disember berbanding 2.3 juta peningkatan pada minggu lepas.
Jumlah inventori terus berada 6.8% melebihi stok tahun lalu di paras 486.1 juta tong setakat ini.
Data ini dikeluarkan setiap minggu oleh The Energy Information Administration (EIA) yang mengira perubahan dalam inventori minyak di US setiap minggu. Ia dikeluarkan selepas empat hari minggu tersebut berakhir.
 Manakala dalam data American Petroleum Institution (API) yang dikeluarkan sebelum ini mencatatkan pertambahan 4.20 juta tong minggu lepas.
Sentimen keseluruhan yang menyelubungi pasaran minyak terus positif dengan jangkaan OPEC mampu menjalankan proses pemotongan bekalan minyak bermula 1 Januari 2017 yang akan menstabilkan pasaran ini.
Penyusutan nilai matawang US Dollar meningkatkan permintaan minyak mentah kerana kos pembelian yang semakin murah bagi pemegang matawang selain US Dollar.
Minyak West Texas intermediate (WTI) ketika ini didagangkan di sekitar $53.97 setong naik dari paras terendah Khamis $53.46, manakala minyak Brent didagangkan pada harga $57.13 semasa artikel ini ditulis naik dari paras terendah $55.90.


Sentimen Terkini Pasaran Forex Pada Sesi Dagangan Asia

Matawang US dolar mengukuh ke paras tertinggi 2 bulan berbanding matawang yen pada hari Isnin dalam sesi dagangan Asia selepas pasaran mendapat pencerahan mengenai isu serangan terhadap negara Syria oleh U.S dan sekutunya.
U.S, Perancis dan UK telah melancarkan peluru berpandu yang mensasarkan sebuah fasiliti penyimpanan alatan kimia di Syria pada hari Sabtu sebagai tindak balas terhadap kecurigaan serangan gas beracun pada 7 April.
Trump mengumumkan bahawa ”misi selesai” selepas serangan tersebut.
Matawang U.S mengukuh berbanding matawang yen selepas campurtangan ketenteraaan walaupun matawang yen biasanya mendapat permintaan apabila berlakunya ketegangan politik.
 Matawang US dolar mengukuh sebanyak kepada 107.47 berbanding matawang yen pada awal pembukaan sesi Asia sebelum mengalami penyusutan sedikit ke paras 107.36 setakat jam 9.35 pagi.
Menurut Yukio Ishizuki, ”tindak balas matawang adalah sedikit terbatas berikutan Presiden Trump sudah mengeluarkan notis awal berkenaan serangan ke atas Syria, membolehkan spekulator mempunyai masa untuk mengatur strategi.”
Indeks US dolar melemah pada sesi dagangan Asia ke paras 89.44 berbanding paras tertinggi 1 bulan iaitu pada 90.597 setakat jam 9.35 a.m.
Matawang Euro mengukuh ke paras 1.2342 setakat jam 9.35 a.m berbanding US dolar. Matawang GBP juga mengukuh berbanding US dolar sebanyak 0.14%.


Sentimen Terkini Pasaran Forex Setakat Petang Ini

Sterling jatuh ke paras terendah dua bulan pada sesi Eropah hari ini berikutan persediaan pelabur terhadap ucapan belanjawan tahunan oleh Menteri Kewangan Britain, Philip Hammond.
Sementara itu, Euro bergerak mendatar bermula awal sesi Eropah sehingga setakat ini walaupun terdapat ketidaktentuan politik di Jerman selepas Angela Merkel mengumumkan bahawa beliau akan melepaskan kepimpinan parti Christian Democrat Union (CDU) selepas 18 tahun memegang jawatan itu.
 Menjelang pembukaan sesi pasaran New York, tumpuan pelabur akan terarah kepada data ekonomi di Amerika Syarikat iaitu data perbelanjaan individu (Personal Spending) dimana pasaran menjangkakan terdapat kenaikan dalam bacaan data ini daripada 0.3% kepada 0.4%.
Indeks USD yang mengukur kekuatan matawang Greenback berbanding tujuh matawang yang lain bergerak agak mendatar 0.04%.
Major pair seperti EUR/USD setakat ini membuat kenaikan 0.07%, di mana GBP/USD didagang menaik 0.12%. USD/JPY pula meningkat 0.31% dengan USD/CAD didagang 0.14% lebih rendah. USD/CHF pula didagang baik pada 0.18%. Pair AUD/USD dan NZD/USD masing-masing didagangkan positif 0.07% dan 0.37%.


3 perkara Pro dan Kon mungkin berlaku kepada rakyat Scotland dan wang mereka jika merdeka

Tinjauan terkini menunjukkan rakyat Scotland berpeluang cerah untuk mengundi keluar dari kesatuan Britain, memansuhkan Akta 1707 Akta Kesatuan, dan menjadi sebuah negara merdeka apabila perkara itu dikemukakan pada referendum yang dijadualkan berlangsung pada 18 September depan. Namun apa implikasi yang mungkin terjadi kepada matawang mereka setelah merdeka? Berikut kemungkinan yang terjadi:
1. Mewujudkan Pound Scotland
Dari segi ekonomi , pilihan yang paling masuk akal dan mungkin bagi sebuah negara Scotland yang merdeka adalah mempunyai Bank pusat dan mata wang sendiri yang bebas berdagang di pasaran global. Lain-lain negara maju kecil (Norway,Iceland,Sweden,) telah berjaya melakukannya sebelum ini. Scotland Pound juga bakal menjadi lebih berharga jika terdapat peningkatan dalam eksport minyak negara tersebut.
Walaubagaimanapun, mewujudkan mata wang baru adalah berisiko kerana tiada rekod prestasi, kemungkinan terjadi salah urus akan memburukkan lagi keadaan sehingga mampu memusnahkan nilai simpanan semua orang. Calon-calon dari parti pro-kemerdekaan juga tidak meletakkan isu mewujudkkan matawang baru ke dalam manifesto mereka.
2. Sertai Euro
 Menyertai Euro mungkin jalan paling mudah bagi kerajaan baru Scotland kerana mereka tidak perlu bersusah payah mewujudkan matawang baru. Keahlian Euro juga akan menghapuskan banyak kelemahan-kelemahan kecil yang timbul setelah merdeka. Matawang Euro juga diterima secara meluas dikebanyakan negara eropah.
Implikasi buruknya pula ialah, zon Euro sering dilanda malapetaka ekonomi yang besar. Contoh terdekat adalah negara Ireland yang harus dijadikan sebagai amaran. Sebelum krisis kewangan melanda, kadar pengangguran Ireland dan UK adalah sama. Tetapi oleh kerana krisis, UK telah berjaya menggunakan dasar monitari fleksibel untuk memastikan kadar pengangguran kekal walaupun rekod pertumbuhan yang kurang baik. Manakala pengangguran di Ireland telah melonjak ke paras yang buruk jauh di atas paras UK. Pada masa ini euro adalah sangat tidak popular di United Kingdom, dan seterusnya calon-calon pro-kemerdekaan tidak berkempen pada ahli zon euro. Sebaliknya, mereka berhujah bahawa mewujudkan sebuah negara baru tidak memerlukan orang-orang Scotland untuk mula menggunakan wang baru.
3. Kekal kepada Pound Sterling
Calon dari parti Pro-Kemerdekaan Scotland Alex Salmond mempunyai jawapan mudah untuk soalan mata wang-Scotland akan terus menggunakan Sterling. Manakala parti-parti yang menentang kemerdekaan pula berhujah perkara ini tidak mungkin dapat berlaku, tetapi mereka sukar membuktikannya. Ambil contoh mudah, Panama,Ecuador,El Salvador yang telah secara unilateral mengguna pakai Dollar AS sebagai matawang mereka selepas mendapat kemerdekaan.
Namun pemerhati asing berpendapat, kebergantungan Scotland pada Sterling akan mewujudkan masalah yang sama seperti yang berlaku dalam zon Euro. Ia mungkin akan menjadi lebih buruk kerana pelbagai faktor dalaman yang mungkin berlaku.


Analisis Teknikal EUR/USD – Timeframe H1 – 9/3/2018

Selepas EUR/USD membuat kenaikan hampir 150 pips ke target bullish seperti yang dijangka seperti analisis pada 5/3/18 lalu. Ia gagal untuk terus bullish dan telah bearish semula sejak semalam. Secara teknikal, ia telah breakout minor trendline H1 dan berpotensi untuk bearish jika breakout Key Support Zone hari ini.
 Jika bullish, retracement dijangkakan berpotensi mencapai 1.2350/75 sebelum ia bearish. Dan selagi ia tidak breakout Key Resistance 1.2435, kebarangkalian masih tinggi untuk ia bearish ketika ini dan mencapai semula 1.2300. Jika breakout Key Support hari ini, target seterusnya yang berpotensi dicapai adalah 1.2220.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Aussie Memulakan Dagangan Sesi Asia Dengan Junaman

Matawang Aussie menyusut semalam selepas Moody’s Investors Service menurunkan nilai penarafan kredit China kepada A1 daripada Aa3 sekali gus menukar prospek kekuatan kewangan China untuk beberapa tahun akan datang.
US Dollar Index, yang mengukur kekuatan US Dollar kali terakhir dinilai menyusut sebanyak 0.03 peratus kepada 97.25.
AUD/USD menjunam sebanyak 0.24 peratus kepada 0.7426 memandangkan China ialah rakan dagangan utama bagi Australia. Dalam sesi ini juga, USD/JPY melonjak sedikit sebanyak 0.1 peratus.
Menurut Moody dalam satu kenyataan, program pembaharuan ekonomi yang dirancang mungkin akan bergerak secara perlahan. Namun begitu, usaha ini sedikit sebanyak bakal membantu kenaikan laverage.
 Semalam, US Dollar melantun daripada tahap terendah walaupun pengumuman data ekonomi kebanyakan agak mengecewakan. Penurunan beberapa data ekonomi ini juga dikhuatiri bakal menghalang Fed untuk menaikkan kadar selanjutnya.
Data PMI Markit AS dilaporkan merosot kepada tahap terendah dalam tempoh lapan bulan kepada bacaan 52.5, manakala indeks perkhidmatan PMI meningkat kepada bacaan 54, melebihi jangkaan.
Sementara itu di UK, GBP/USD masih didagang stabil selepas serangan pengganas di Machester Arena sebelum ini mempengaruhi sentimen matawang berkenaan.
Matawang Sterling mula berada dalam tekanan sejak permulaan minggu apabila tinjauan menunjukkan bahawa kedua-dua calon pilihanraya mendapat persaingan sengit menjelang pilihanraya yang bakal berlangsung Jun ini.
Adakah Pasaran Buruh AS Telah Benar-Benar Berada Pada Tahap Yang Paling Optimum? : Fed Brainard


Beberapa Jam Menjelang Keputusan Lanjutan Perjanjian Pembekuan Bekalan Oleh OPEC, Minyak Mentah Melonjak!

Minyak mentah mencatatkan keuntungan awal dalam sesi Asia pada Khamis menjelang pertemuan OPEC dan beberapa pengeluar utama di Vienna disamping pasaran terus menjangkakan bahawa persetujuan untuk melanjutkan perjanjian pemotongan bekalan bakal dicapai di dalam mesyuarat terbabit.
Minyak mentah di New York Merchantile Exchange bagi penghantaran Jun meningkat sebanyak 0.70 peratus kepada $51.72 setong manakala Brent mentah melonjak sebanyak 0.80 peratus kepada $54.37 setong.
Lukman Otunaga di FXTM Research memaklumkan bahawa harga minyak masih terperangkap di antara keyakinan terhadap lanjutan perjanjian dan peningkatan jumlah minyak syal di AS.
Menurut beliau lagi, kenaikan jumlah pengeluaran merupakan ancaman terbesar kepada perjanjian OPEC buat masa ini. Walaupun masih terlalu awal untuk mengatakan sesuatu mengenai perjanjian OPEC, peningkatan pengeluaran bekalan di AS telah lama mencengkam pasaran minyak mentah global.
 Semalam, harga minyak mentah telah dicatat lebih rendah pada Rabu walaupun inventori minyak mentah di AS dilaporkan menjunam daripada EIA.
Bagi minggu berakhir 19 Mei, EIA berkata bahawa inventori minyak mentah menjunam sebanyak 4.43 juta tong berbanding jangkaan penurunan sebanyak 2.4 juta tong.
Sementara itu, inventori petrol menurun sebanyak 0.485 juta tong berbanding jangkaan penurunan sebanyak 0.74 juta tong.
Data ini dikeluarkan sehari sebelum pertemuan OPEC di Vienna. Dalam masa yang sama, crude futures telah melonjak melebihi $50 setong kerana pelabur pasaran ini yakin bahawa OPEC akan berusaha untuk melanjutkan perjanjian pemotongan bekalan bagi tempoh yang agak lama.
Ulasan Minit Mesyuarat FOMC, USD Lemah Sebaik Laporan Dikeluarkan


Analisis GOLD – Emas Bangkit Semula Selepas Terjunan Ketika Reaksi Data NFP

Dagangan emas yang menyusut hampir ke paras $1,765 pada penghujung minggu lalu telah berjaya meningkatkan nilainya semula disebabkan oleh pergerakan US dolar yang didagangkan suram pada pembukaan awal minggu semalam.
Raja mata wang itu gagal untuk meneruskan pengukuhan walaupun data pekerjaan NFP Amerika Syarikat (AS) yang diterbitkan pada Jumaat lalu mencatatkan bacaan yang lebih memberangsangkan mengatasi jangkaan.
Justeru, pelabur menjangkakan Federal Reserve (Fed) berkemungkinan bakal membuat kenaikan kadar faedah yang agresif sebanyak 75 mata asas buat kali ketiganya pada mesyuarat yang terdekat ini.
Selain daripada itu, hasil bon 10 tahun dan indeks dolar juga menyusut semula di awal minggu ini selepas membuat kenaikan yang ketara di akhir minggu lepas.
Tumpuan pelabur kini bakal terarah kepada penerbitan data inflasi AS pada Rabu dan data indeks harga pengeluar AS pada Khamis yang bakal memberikan gambaran awal terhadap penetapan polisi oleh Fed.
Perhatikan pergerakan harga pada carta pasangan XAU/USD yang mengukur nilai emas berbanding US dolar semalam, pada pembukaan sesi dagangan Asia semalam harga yang bergerak mendatar di atas paras 1770.00 mula menunjukkan kenaikan semula di sesi Eropah bersambung sehingga ke penghujung sesi New York.
Peningkatan harga tersebut dilihat telah menembusi paras halangan Moving Average 50 (MA50) pada rangka masa 1 jam di carta XAU/USD yang menunjukkan isyarat perubahan trend bullish dan gagal untuk menyambung corak penurunan harga di penghujung minggu lalu.
 Pergerakan harga yang bersambung pada sesi Asia pagi ini kekal bergerak mendatar di zon 1785.00 di atas paras sokongan MA50 yang dijangkakan harga akan meneruskan peningkatan pada dagangan sesi New York.
Sekiranya harga berjaya meneruskan pengukuhan, paras halangan pada 1800.00 bakal kembali menjadi tumpuan untuk diuji setelah harga emas jatuh di bawah paras tersebut sejak dagangan awal Julai lalu.
Harga yang berjaya meneruskan lonjakan melepasi zon 1800.00 bakal mencatatkan paras ketinggian terbaru 6 minggu dengan mensasarkan pula pada beberapa paras tumpuan seterusnya seperti 1815.00 dan 1830.00.
Sebaliknya jika penyusutan harga emas berlaku semula, harga masih dilihat akan turun menguji semula zon support pada 1760.00 yang kekal membendung harga daripada mengalami kejatuhan yang lebih rendah seperti pada dagangan minggu lalu.
Namun jika harga berjaya menembusi zon tersebut ke paras lebih rendah, penyusutan harga yang lebih jelas akan menjangkakan untuk menuju ke zon RBS (resistance become support) 1740.00 sebelum harga dijangkakan bakal mencecah sehingga ke paras 1720.00 yang menjadi tumpuan.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pound Mula Tergelincir Menanti Keputusan Mesyuarat BoE Malam Ini

GBP/USD menurun pada hari Rabu setelah melonjak ke beberapa nilai tertinggi sebelumnya menjelang mesyuarat BoE. Mesyuarat itu  dijangka bakal menurunkan kadar faedah buat kali pertamanya sejak 2009.
GBP/USD, 1 jam

Pair GBP/USD merosot 0.24% pada hari tersebut. Walaupun Pound meningkat berbanding US Dollar beberapa minggu kebelakangan ini, matawang British itu masih turun 10% berbanding US Dollar sejak keputusan bersejarah UK meninggalkan Kesatuan Eropah pada 24 Jun lalu.
Baca : Keputusan Penuh Referendum EU. Rakyat UK Memilih Untuk Tinggalkan Kesatuan Eropah
Bank of England dijangka akan mengurangkan penanda aras interest rate kepada 0.25% berikutan data ekonomi yang melemah sejak akhir-akhir ini. Gabenor BoE, Mark Camey turut memberi petunjuk yang kukuh terhadap pengurangan kadar dan beberapa langkah pelonggaran untuk menyelesaikan masalah kemerosotan ekonomi.
Penurunan kadar oleh BoE ini dikaitkan dengan penyusutan mendadak Pound sejak Brexit.
 Dalam mesyuarat MPC Julai, jawatankuasa telah mengundi 8-1 untuk mengekalkan kadar yang stabil pada paras 0.50%
Pelabur dilihat semakin menumpukan perhatian mereka terhadap keputusan BoE yang bakal diumumkan malam ini. Laporan ini dianggap penting untuk gambaran yang lebih jelas mengenai keadaan pasaran buruh AS. Sebelum itu, Firma Penggajian ADP melaporkan peningkatan sebanyak 179,000 penjawat jawatan bukan perladangan pada bulan Julai.
Pada hari Selasa, Presiden Fed Atlanta, Dennis Lockhart berkata, laporan itu penting sebelum Fed bertemu lagi pada bulan September.
Sebarang kenaikan kadar daripada Fed tahun ini bakal menyaksikan kenaikan harga buat Dollar.
US Dollar Index, yang mengukur kekuatan Greenback meningkat lebih daripada 0.40%.
Ini antara data positif yang membantu lonjakan Pound pada minggu ini. Klik pautan ini.


Pergerakan Pasaran Tukaran Matawang (Forex) Setakat Petang Ini

US dolar jatuh semula ke paras terendah tujuh bulan lalu selepas memulih sedikit dalam sesi dagangan Isnin. Indeks US dolar yang mengukur kekuatan matawang greenback berbanding enam matawang yang lain meneruskan kejatuhan hari ini berikutan para pemain pasaran dilihat lebih berhati-hati dengan risiko geopolitik minggu ini.
Indeks US dolar ketika ini berada di sekitar  96.65 jatuh dari paras tertinggi Isnin 96.93. Sebentar tadi indeks ini juga jatuh ke paras terendah sejak 8 November lepas di sekitar 96.49.
US dolar kembali berada di bawah tekanan menjelang kenyataan pengakuan bekas Pengarah FBI James Comey pada Khamis di hadapan Senat pukul 10 malam waktu Malaysia.
Pelabur dilihat bimbang jika pentadbiran Trump mengalami lebih kesukaran jika pendedahan Comey akan menjelaskan gangguan siasatan oleh Presiden Trump terhadap penglibatan Rusia dalam kempen pilihanraya beliau sendiri.
Kita melihat US dolar berada di bawah tekanan sejak Jumaat lepas apabila US mengeluarkan laporan pekerjaan NFP.
 Ramai penganalisis percaya data-data yang meleset sebelum ini tidak akan menghalang The Fed daripada menaikkan kadarnya munggu depan, tetapi manjoriti daripada pemain pasaran kini berpendirian The Fed akan bertindak lebih ‘dovish‘ selepas itu.
Usd/Jpy jatuh 0.76% kepada 109.69 ketika ini yang juga merupakan paras terendah sejak 25 April.
Pelabur juga bimbang dan lebih berhati-hati dengan pilihanraya umum UK Khamis ini ditambah lagi dengan penetapan kadar ECB pada hari sama.
Walaupun perbezaan dalam tinjauan yang dibuat semakin hampir antara Parti Konservatif dan Parti Buruh, responden masih berpendapat Theresa May akan memenangi majoriti dalam pilihanraya.
Matawang Gbp mengukuh sejak Isnin dan kini didagang di sekitar 1.2924 dengan tinjauan terbaru oleh ICM pada Isnin menunjukkan sokongan Konservatif pula semakin meningkat.


Sentimen ‘Risk-On’ Pasaran Dorong Kenaikan Buat Dagangan AUD/USD

Sangkaan untuk US dolar terus bergerak kukuh sepanjang minggu ini meleset selepas laporan positif vaksin Covid-19 dengan ujian peringkat awal terhadap manusia yang dibangunkan oleh syarikat bioteknologi Jerman dan firma farmasi Amerika Syarikat (AS) telah menyuntik sentimen positif dalam pasaran.
Dagangan US dolar seterusnya bakal dipengaruhi oleh laporan data pekerjaan NFP AS pada malam ini yang diawalkan sehari berikutan cuti sambutan hari kemerdekaan US pada Jumaat.
Sentimen risk-on pasaran juga turut memberi sokongan terhadap dagangan komoditi seperti matawang dolar Australia dan dolar New Zealand yang pamerkan kenaikan pada carta harga.
Pada carta pasangan matawang AUD/USD, harga masih kekal bergerak di atas pasaran sokongan Moving Average 50 (MA50) pada rangka masa 1 jam pergerakan harga yang memberi isyarat trend masih bullish.
Pergerakan harga semalam dilihat membuat penurunan dari paras 0.69200 menguji sokongan MA50 sekitar 0.68800 sebelum kembali melonjak pada awal sesi New York.
Kenaikan harga mencapai paras ketinggian mingguan terbaru sekitar 0.69400 sebelum kembali menutup dagangan sesi New York sedikit rendah semula di zon RBS (resistance become support) sekitar 0.69100.
 Pergerakan harga yang bersambung pada Khamis mendatar dengan kenaikan pada awal sesi Eropah menguji paras sekitar 0.69300 sementara pelabur berhati-hati menjelang laporan data pekerjaan NFP AS sebentar lagi.
Kenaikan harga yang diteruskan dijangka akan menuju zon resistance pada 0.70000 selepas mengatasi ketinggian minggu lalu pada 0.69700.
Kenaikan lebih tinggi dilihat bakal menuju pula paras tumpuan seterusnya pada 0.70800 yang kali terakhir diuji pada Julai tahun lalu.
Namun jika harga membuat penurunan semula melepasi sokongan dinamik MA50, harga yang memberikan isyarat perubahan trend bearish bakal turun semula ke paras 0.68400 sebelum menguji pula zon support sekitar 0.68000.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Safe Haven Bukan Lagi Tumpuan, Adakah Ini Petanda Pasaran Kembali Reda?

Matawang safe haven, yen Jepun susut semula pada hari Jumaat dan mata wang berisiko seperti dolar Australia mengukuh apabila para pelabur mula menarik sedikit nafas lega daripada rancangan untuk mengadakan perbincangan antara Amerika Syarikat dan Rusia berhubung krisis di Ukraine.
Matawang yen dan Swiss franc yang telah mengukuh sejak awal minggu ini berikutan para pelabur mengkhuatirkan peningkatan ketegangan yang berlaku di sempadan Ukraine mula kembali susut. Selain itu pengukuhan itu juga turut didorong oleh ura-ura bahawa Rusia sedang mencari alasan untuk melancarkan serangan.
Sentimen bertambah baik apabila berita terkini bahawa Setiausaha Negara A.S. Antony Blinken telah menerima jemputan untuk bertemu dengan Menteri Luar Rusia Sergei Lavrov pada minggu hadapan dengan syarat Rusia tidak menyerang Ukraine.
 Menurut penganalisis MUFG Derek Halpenny, ”Pertemuan yang disahkan antara Blinken dan Larrov mungkin membawa indikasi bahawa keadaan pasaran akan stabil pada hujung minggu namun sikap hati-hati dalam pasaran akan berkekalan”.
Indeks US dolar yang mengukur matawang US dolar berbanding enam matawang utama didagangkan kukuh 0.14% kepada paras dagangan 95.938. US dolar juga mengukuh 0.2% pada franc pada hari Jumaat kepada 0.9216 franc, manakala euro mengukuh 0.1% berbanding mata wang Switzerland.
Mengenai matawang Yuan, Stuart Cole, ahli makroekonomi di Equiti Capital, berpendapat bahawa pihak berkuasa China tidak melakukan apa-apa untuk membendung kenaikan yuan setakat tahun ini.
Tumpuan pasaran kini masih tertumpu pada perkembangan geopolitik antara Rusia dan Ukraine.


Dibelenggu Risiko, GBP/USD Kekal ‘Murung’

Berbeza dengan mata wang Euro yang berjaya pamerkan peningkatan semalam, Pound Sterling sebaliknya terus bergerak lemah menuju dagangan penghujung minggu.
Risiko peningkatan kes jangkitan Covid-19 varian Delta di UK dilihat menjejaskan rancangan pemulihan pembukaan ekonomi penuh yang telah dilanjutkan pada 19 Julai ini.
US dolar yang dilihat bergerak susut dalam pasaran memberi ruang untuk beberapa mata wang utama kembali didagangkan meningkat, namun Pound gagal berbuat demikian.

Dilihat pada carta pasangan mata wang GBP/USD, harga kekal bergerak di bawah paras 1.38000 dengan penurunan terendah mingguan dicatatkan semalam sekitar 1.37400.
Zon tersebut juga yang menjadi support kepada dagangan minggu lalu telah berjaya meningkatkan semula harga, namun kenaikan terhalang pada paras halangan Moving Average 50 (MA50) pada rangka masa 1 jam yang masih memberi isyarat trend bearish.
Bersambung pada dagangan sesi Asia pagi Jumaat, harga masih gagal melepasi halangan MA50 tersebut walaupun diuji beberapa kali.
 Kenaikan harga cuba untuk melepasi semula paras 1.38000 yang akan kembali memberi isyarat positif kenaikan harga.
Kenaikan lebih tinggi dilihat akan menuju sehingga ke paras 1.39000 semula pada zon SBR (support become resistance).
Namun, dengan corak penurunan yang ditampilkan, jangkaan harga akan terus menyambung penurunan lebih rendah menuju zon support pada 1.37000.
Awal sesi Eropah hari ini akan memberi tumpuan pada data pertumbuhan GDP UK yang turut akan mempengaruhi pergerakan Pound sebelum dagangan minggu ini berakhir.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


USD/JPY Catat Rekod Paras Tertinggi 20 Tahun!

Antara menjadi tumpuan pada dagangan minggu ini adalah carta harga pasangan mata wang USD/JPY yang telah mempamer kenaikan ke paras ketinggian terbaru 20 tahun!
Faktor yang mendorong perkara ini berlaku adalah dilihat berdasarkan perbezaan pada padangan kedua-dua bank pusat, di mana Federal Reserve (Fed) yang lebih argesif mengetatkan polisi sementara Bank of Japan (BOJ) pula komited untuk mengekalkan dasar yang longgar.
Justeru, US dolar dilihat bergerak lebih kukuh berbanding Yen untuk terus mengekalkan corak bullish harga sejak beberapa minggu ini pada carta USD/JPY.
Jika diteliti, harga mendatar pada zon 127.00 pada penghujung Mei lalu sebelum memaparkan isyarat untuk trend bullish bersambung pada awal dagangan Jun.
Sehinggalah bersambung pada dagangan minggu ini, harga terus mencatatkan paras ketinggian terbaru setelah melepasi beberapa halangan seperti pada zon 129.300 dan 132.00.
Pergerakan harga di atas paras sokongan Moving Average 50 (MA50) pada rangka masa 1 jam masih belum memberi sebarang petunjuk untuk harga berubah arah.
Sehingga dagangan semalam, harga telah berjaya mencatatkan paras ketinggian terbaru sekitar zon 134.00 walaupun sedikit penurunan harga dilihat berlaku pada sesi Asia hari ini.
 Namun, kenaikan harga masih lagi dijangka untuk diteruskan bagi menyambung trend bullish sebelum pelabur akan mula berwaspada menjelang terbitan data inflasi Amerika Syarikat (AS) pada Jumaat.
Sasaran kenaikan harga seterusnya adalah untuk menguji zon ketinggian pada 135.00 iaitu rintangan yang pernah diuji harga pada awal 2002.
Namun waspada sekiranya harga yang gagal melepasi zon rintangan tersebut mula menunjukkan reaksi untuk membuat penurunan semula.
Selepas perubahan arah harga, penurunan awal dilihat akan menuju ke paras sekitar 132.00 sebelum menguji zon 131.00 pula.
Dan penurunan lanjut yang diteruskan bakal menuju ke paras jangkaan sekitar 129.300 untuk harga paparkan pergerakan trend bearish yang lebih jelas.
Lihat gambar carta harga USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


BoE Putuskan Kenaikkan Kadar Sebanyak 50 Mata Asas, Namun Indikasi Terbaru BoE Jadi Tumpuan!

Bank of England mengambil keputusan untuk menaikkan kadar faedah buat kali kesembilan berturut-turut dengan sebanyak 0.5% kepada paras tertinggi 14 tahun sebanyak 3.5%, meneruskan usaha untuk menjinakkan inflasi yang tinggi.
Sembilan anggota Jawatankuasa Dasar Monetari berbelah bahagi dalam membuat keputusan kerana para penggubal dasar cuba mengimbangi risiko inflasi yang semakin berakar umbi terhadap tekanan terlalu kuat pada pertumbuhan semasa ekonomi memasuki kemelesetan.
Enam ahli termasuk Gabenor Andrew Bailey mengundi untuk kenaikan separuh mata. Catherine Mann mengutamakan tiga perempat mata, manakala Silvana Tenreyro dan Swati Dhingra menyokong mengekalkan kadar tidak berubah.
“Majoriti jawatankuasa menilai bahawa, sekiranya ekonomi berkembang secara meluas selaras dengan Unjuran Laporan Dasar Monetari November, peningkatan selanjutnya dalam kadar bank mungkin diperlukan,” tulis Bailey dalam surat kepada Canselor Perbendaharaan Jeremy Hunt.
Hunt nampaknya mengambil tekanan dari BOE untuk menaikkan kadar dalam pertukaran surat pertamanya dengan gabenor sejak beliau menjadi canselor. Pendahulunya telah menggesa bank untuk bertindak “secara paksa” terhadap kenaikan inflasi.
 Pemain pasaran mengurangkan pertaruhan kenaikan kadar, kadar faedah penetapan harga akan meningkat kepada 4.52% menjelang Ogos berbanding 4.61% sebelum kenaikan separuh mata pada Khamis.
Dalam satu kenyataan daripada Perbendaharaan selepas keputusan itu, Hunt mengakui kadar yang lebih tinggi akan menyukarkan banyak isi rumah.
“Saya tahu ini sukar untuk orang ramai sekarang, tetapi adalah penting untuk kami berpegang kepada rancangan kami. “Lebih cepat kita mencengkam inflasi lebih baik. Sebarang tindakan yang berisiko untuk memasukkan harga tinggi secara kekal ke dalam ekonomi kita hanya akan memanjangkan risiko untuk semua orang”.
Minit mesyurat turut memberitahu bahawa pasaran buruh kekal ketat, dan terdapat bukti bahawa tekanan inflasi dalam harga domestik dan gaji boleh beri kesan lanjutan. Pegawai di BOE menganggarkan UK kini dalam kemelesetan, berpendapat ekonomi lebih kukuh sedikit daripada yang dijangkakan pada bulan November. Keluaran dalam negara kasar pada suku keempat mungkin akan jatuh 0.1% berikutan penurunan 0.5% pada suku ketiga, kata BOE.
Disisi lain Harga pengguna jatuh daripada 11.1% pada Oktober kepada 10.7% pada November dan penyertaan pasaran buruh bertambah baik, dengan 76,000 orang tidak aktif menyertai semula tenaga kerja dan kekosongan jawatan jatuh. Walau bagaimanapun, gaji meningkat pada kadar terpantas sejak dalam dua dekad.


Eh! Bukan Ke Powell Makin Hawkish, Kenapa USD Junam Pula?

Ucapan Pengerusi Federal Reserve (Fed), Jerome Powell yang hawkish malangnya gagal merangsang pengukuhan US dolar untuk kembali meningkat lebih tinggi.
Powell menegaskan semula kenyataannya sebelum ini di Jackson Hole, bahawa tumpuan utama Fed adalah untuk menurunkan kadar inflasi daripada berakar umbi dalam ekonomi Amerika Syarikat.
Reaksi awal US dolar menunjukkan raja mata wang itu meningkat susulan kenyataan Powell, namun kembali menyusut apabila pasaran menuju ke penghujung sesi New York dan kelemahannya berterusan pada sesi Asia.
Di samping itu, mata wang euro kembali melonjak di atas harga pariti 1.000 berbanding US dolar susulan keputusan Bank Pusat Eropah (ECB) yang menaikkan kadar faedah sebanyak 75 mata asas seperti yang dijangkakan oleh pasaran.
 Presiden ECB, Christine Lagarde berkata ia akan mengambil lebih daripada dua mesyuarat tetapi kurang daripada lima untuk mereka menamatkan kenaikan kadar faedah, yang meletakkannya di tahap neutral.
Walaupun begitu, beliau menolak kemungkinan bahawa mereka bakal melaksanakan satu lagi kenaikan 75 mata asas pada mesyuarat akan datang, mengatakan ia bukan satu norma untuk melakukannya.
Sementara itu di UK, khabar duka mengenai kemangkatan Ratu Elizabeth II menghiasi pasaran kewangan menjelang hujung minggu.
Bagaimanapun, berita tersebut dilihat kurang memberi impak kepada mata wang pound yang mempamerkan peningkatan pada sesi Asia.


Mesyuarat ECB Bakal Gegarkan Pergerakan EUR/USD

US dolar kekal bergerak lemah ditekan oleh hasil bon kerajaan Amerika Syarikat (AS) yang lemah dan terus membuka ruang bagi mata wang utama yang lain dalam pasaran.
Sesi New York pada Rabu menyaksikan US dolar terus menyusut selepas laporan data inflasi AS untuk bulan Februari diterbitkan walaupun pada sesi-sesi sebelumnya melihatkan US dolar sedikit mengukuh.
Mata wang utama lain mencatatkan peningkatan berbanding US dolar yang mengalami penyusutan termasuk mata wang Euro yang dilihat berisiko.
Kenaikan nilai Euro juga dilihat perlahan berikutan pelabur semakin berwaspada menjelang mesyuarat polisi bank pusat Eropah pada hari ini.
European Central Bank (ECB) dijangka akan menyampaikan kenyataan bernada dovish yang bakal mendorong penurunan pada nilai dagangan Euro semasa.
Oleh itu, pelabur melihat kenaikan harga yang dipamerkan adalah perlahan pada carta pasangan mata wang EUR/USD walaupun sudah terdapat isyarat untuk perubahan trend bullish.
 Sebelum ini kenaikan harga telah melepasi halangan Moving Average 50 (MA50) pada pergerakan 1 jam harga dan kemudiannya pada sesi New York semalam harga telah melepasi zon rintangan pada 1.19000. Namun kadar kenaikan harga dilihat terhad.
Jika harga berjaya meneruskan trend kenaikan tersebut, zon rintangan terhampir pada 1.19600 akan diuji sebelum harga menuju pula ke paras SBR (support become resistance) 1.20000.
Sebaliknya jika harga membuat penurunan semula, paras 1.19000 akan menjadi zon sokongan terhampir yang perlu ditembusi.
Penurunan lebih rendah bakal menguji paras sokongan minggu ini pada 1.18350 sebelum meneruskan penurunan ke zon support 1.18000 untuk mencatatkan paras terendah terbaru sejak September 2020.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


EUR/JPY Mampu Capai 160 PIPS Penurunan Harga Jika Gagal Lepasi Resistance 125.900

EURO sebagai matawang anti-USD berjaya mengukuhkan nilai dagangannya setelah USD didagangkan lemah berbanding matawang utama yang lain sejak semalam berikutan faktor optimis pada perkembangan rundingan dagang antara Amerika Syarikat dan China.
Jika dilihat dari sudut fundamental, matawang EURO masih lagi berada dalam kelompok dagangan yang berisiko dengan pertumbuhan pada ekonomi di zon Eropah yang membimbangkan. Turut menyokong kenaikan EURO adalah pengukuhan Sterling berikutan perkembangan semasa yang positif untuk isu Brexit.
Seiring dengan kemerosotan dagangan USD, Yen turut mengalami kejatuhan nilai sebagai matawang berstatus safe-haven. Pelabur yang melihat sentimen pasaran yang kembali pulih ekoran perkembangan positif rundingan dagang membuatkan matawang safe-haven susut nilai apabila aset yang berisiko dan berpulangan tinggi akan menjadi pilihan.
Situasi yang berterusan akan terus melemahkan dagangan Yen disamping terkesan juga dengan kenyataan dovish oleh bank pusat yang mempertimbangkan untuk dasar monetari yang lebih longgar.
Jika diperhatikan pergerakan harga bagi pasangan matawang EUR/JPY, paras support pada 124.300 gagal ditembusi harga setelah diuji beberapa kali untuk dagangan Februari. Kenaikan harga setakat dagangan awal sesi pasaran Eropah hari ini melihatkan harga kembali menguji paras resistance pada 125.900.
 Paras RBS (resistance become support) pada 125.400 menjadi tumpuan dan berkemungkinan harga akan turun membuat pembetulan harga (correction) di paras tersebut sebelum menyambung semula kenaikan jika sentimen masih tidak berubah.
Namun, jika Yen berjaya mengukuhkan kembali dagangannya berbanding EURO, penurunan harga boleh mencecah paras 124.300 untuk harga menguji semula zon support tersebut. Penurunan harga ke paras tersebut boleh mencapai sekitar 160 pips pergerakan harga pada EUR/JPY.

Lihat juga paras support dan resistance pada indicator Moshed Magic Line yang menjadi paras tumpuan harga pada chart EUR/JPY.
Paras support: 124.945, 124.456, 124.147.
Paras resistance: 125.743, 126.052, 126.541.


Apakah Yang Berlaku Kepada Emas Ketika Fed Hampir Pasti Untuk Menaikkan Kadar?

Harga emas kembali meningkat sederhana pada hari Rabu setelah US Dollar kembali merosot. Buat masa ini, matawang itu kekal berada pada paras tertinggi sementara menunggu mesyuarat Fed yang bakal diadakan pada bulan depan.
Emas di Comex didagang pada $1,212.90 satu troy ounce.
Dalam masa yang sama, US Dollar Index yang mengukur matawang Greenback berbanding 6 matawang utama yang lain kali terakhir dinilai pada 100.71.
 Emas akan mendapat manfaat jika US Dollar dinilai merosot. Pun begitu, penganalisis pasaran kekal berpendapat bahwa prospek logam kuning ini kekal melemah memandangkan Fed seakan sudah bersedia untuk menaikkan kadar.
Harga logam kuning terjun lagi sehingga 4.5% setakat bulan ini sahaja berikutan keyakinan pasaran terhadap dasar ekonomi Trump.
Kedua-Dua Jutawan Ini Menambah Kekayaan Sebanyak $3.3 Billion Setelah Mencatat Kerugian Ketika Pilihanraya Presiden Sebelum Ini!


Ulasan News Besar Matawang AUD – RBA Kekal Kadar Tunai 1.50%

Matawang Aussie (AUD) menguat selepas penetapan dasar monetari RBA pukul 12.30 tengah hari pada Selasa. AUD dilihat menguat berbanding beberapa matawang yang lain dengan AUD/USD naik hampir 50 pip.
Reserve Bank Australia (RBA) mengekalkan kadar tunai (cash rates) untuk 25 bulan berturut-turut. Kadar tunai bank pusat Australia itu dikekalkan pada kadar 1.50% sejak Ogos 2016. Untuk rekod, kali terakhir kadar tunai dinaikkan adalah pada November 2010.
Walaupun sudah lama tidak menaikkan kadar tunai rasmi RBA, salah satu bank terbesar di Australia, Westpac menaikkan kadar hutang perumahan (mortgage rates). Bank yang lebih kecil pula telah menaikkan kadar itu secara beransur-ansur sejak 12 bulan yang lalu disebabkan peningkatan kos pembiayaan.
 Penganalisis berpendapat kadar tunai akan terus kekal sekurang-kurangnya sehingga Januari 2020.
Dalam kenyataannya, Gabenor Philip Lowe berkata “kadar faedah yang rendah terus menyokong ekonomi Australia. Dijangka pengangguran akan berkurangan dan inflasi kembali ke paras sasaran, namun secara beransur-ansur.”
Data pertumbuhan ekonomi suku kedua Australia akan dikeluarkan pada Rabu dan dijangka merekodkan bacaan tahunan yang merosot kepada 2.8% dari 3.1%.


GBP/USD Ke Paras Tertinggi 3 Minggu, Uji Zon Rintangan $1.3900

Sekali lagi jangkaan kenaikan harga pada carta pasangan mata wang GBP/USD menepati ramalan penganalisis untuk capai ke zon rintangan 1.39000 pada dagangan penghujung minggu lalu.
Walaupun Pound dilihat didagangkan dalam tekanan, namun penyusutan US dolar yang berterusan telah menolak harga ke paras lebih tinggi ditambah pula angka pertambahan pekerjaan di Amerika Syarikat (AS) yang merosot pada laporan NFP Jumaat lalu.
Pelabur masih berwaspada terhadap dagangan Pound ekoran tekanan Brexit yang muncul kembali di samping tumpuan pelabur terhadap langkah kenaikan cukai yang bakal dilaksanakan oleh Perdana Menteri UK Boris Johnson.
Walaupun Pound kekal berada dalam kelompok dagangan berisiko, namun penyusutan US dolar dijangka akan terus mengekalkan trend bullish harga untuk carta GBP/USD bersambung pada minggu ini.

Pergerakan harga mendatar pada awal dagangan minggu ini sejak sesi Asia bersambung ke awal sesi Eropah di sekitar paras 1.38500.
 Paras sokongan Moving Average 50 (MA50) pada rangka masa 1 jam bakal diuji untuk memberi petunjuk pergerakan harga selanjutnya pada carta GBP/USD.
Kenaikan harga akan menguji semula rintangan 1.39000 untuk menuju ke paras rintangan berikutnya pada 1.4000 sekaligus mencatatkan paras tertinggi terbaru 3 bulan.
Namun jika harga kembali membuat penurunan semula, paras 1.38000 dilihat sebagai paras sokongan terbaru harga pada zon RBS (resistance become support).
Penurunan lebih rendah harga akan menuju pula ke zon RBS sebelum ini pada 1.37000 semula selepas harga melonjak dari zon tersebut penghujung Ogos lalu.
Lihat gambar carta harga pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Permintaan Minyak China Dan India Meningkat, Menolak Harga Lebih Tinggi

Harga minyak sedikit meningkat pada hari Isnin dengan peningkatan permintaan minyak di Asia mengurangkan kebimbangan terhadap lebihan bekalan minyak di kawasan Timur Tengah dan US.
Pasaran hadapan Brent didagangkan pada paras $57.83, naik 9 sen atau 0.14% setakat jam 4.13 petang.
Minyak mentah West Texas Intermediate (WTI) pula naik 30 sen kepada $52.14 atau 0.58%.
Penganalisis daripada Rivkin Sekuriti, William O’Loughlin berkata, “Harga minyak semakin stabil di atas $50, disokong oleh kemungkinan berlakunya ganguan bekalan di kawasan Kurdish Iraq”.
 “Pengeluaran US juga terganggu dengan taufan yang berlaku sejak beberapa bulan yang lalu, dan angka penggalian minyak US turut menyusut untuk tiga minggu berturut-turut”, tambah beliau.
Berdasarkan laporan syarikat perkhidmatan tenaga Baker Hughes, jumlah pengeluaran penggalian minyak US jatuh kepada 736 pada minggu yang berakhir pada 20 Oktober, paras terendah sejak Jun yang lalu.
Di Asia, permintaan semakin meningkat terutamanya di kawasan China dan India, pengimport minyak utama pertama dan ketiga dunia. Purata permintaan minyak di China daripada Januari dan September melonjak ke paras 8.5 juta tong sehari (bdp).
“Tiga faktor penting yang memacu permintaan minyak mentah daripada China, pengeluaran domestik yang jatuh, peningkatkan akeses import dan eksport badan penapisan bebas dan pembinaan rizab strategi petroleum,” kata Barclays Bank Britian.
Permintaan di India turut menunjukkan hal yang sama dengan hasil import minyak mentah merekodkan peningkatkan kepada 4.83 juta tong sehari (bdp) pada bulan September selepas kebanyakkan kilang penapisan minyak meneruskan operasi mereka selepas penyelenggaraan besar-besaran bagi memenuhi permintaan pasaran domestik.


Yen Kukuh, USD/JPY Pamer Penurunan Ketara Dagangan Penghujung Minggu

Matawang safe-haven Yen pamerkan pengukuhan pada dagangan penghujung minggu ekoran ketegangan terhadap Amerika Syarikat yang meningkatkan risiko pasaran telah menyokong permintaan terhadap Yen.
Yen berjaya bergerak kukuh pada sesi Asia sehingga penghujung sesi walaupun data ekonomi Jepun yang diterbitkan bercampur-campur.
Data inflasi Tokyo meningkat lebih tinggi berbanding jangkaan dan kadar pengangguran di Jepun pula meningkat 2.6% namun lebih rendah berbanding jangkaan peningkatan kepada 2.7%.
Sementara data pengeluaran perindustrian serta jualan runcit untuk bulan April kedua-duanya mencatatkan bacaan yang lemah.
Walaupun matawang safe-haven pamerkan pengukuhan, sebaliknya US dolar gagal memanfaatkan peluang untuk mengukuh dengan pergerakan lemah harga sejak sesi New York semalam susulan data ekonomi A.S diterbitkan lemah.
Pada carta harga bagi pasangan matawang USD/JPY, harga yang bergerak menurun pada dagangan semalam telah menyambung penurunan pada hari ini.
Harga yang menguji paras halangan Moving Average 50 (MA50) pada rangka masa 1 jam pergerakan harga di carta USD/JPY sekitar paras 107.700 telah menjunam lebih 60 pips pada sesi Asia.
 Namun momentum penurunan mula perlahan menjelang pembukaan sesi pasaran Eropah dengan harga menunjukkan kenaikan selepas gagal melepasi paras support 107.100.
Kenaikan harga dilihat akan menuju zon SBR (support become resistance) sekitar 107.300-107.400 sebelum kembali menyambung penurunan semula.
Jika kenaikan masih lagi diteruskan, harga akan kembali menguji paras ketinggian harian yang dicapai pada awal sesi Asia pagi ini pada 107.700.
Penurunan lebih rendah pula dilihat akan menguji paras tumpuan 107.000 sebelum menguji zon support di bawah paras tersebut dengan paras terendah dijangka mencecah 106.800.
Lihat gambar carta pasangan matawang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ini Penjelasan Yellen Mengenai Prospek Kenaikan Kadar yang Selanjutnya Oleh Fed!

Fed merancang untuk menaikkan kadar faedah secara beransur-ansur bagi mengekalkan guna tenaga penuh dan meletakkan sasaran inflasi hampir 2 peratus tanpa membiarkan ekonomi menjadi overheat.
Memetik kenyataan Janet Yellen, beliau beranggapan bahawa ekonomi semasa sedang berada dalam keadaan yang baik.
Menurut Yellen lagi, kadar pengangguran berada pada tahap 4.5 peratus yang menunjukkan tanda-tanda bahawa sektor pekerjaan sedang menghampiri angka guna tenaga penuh disamping data inflasi yang sedang bergerak berhampiran sasaran sebanyak 2 peratus. Sementara itu, ekonomi juga dijangka berkembang dalam trend yang sederhana.
Selain itu, beliau menyifatkan bahawa Fed sebelum ini telah menggunakan segala usaha untuk membantu ekonomi agar ia terus bergerak dengan stabil. Namun begitu, buat masa sekarang, bank pusat tidak boleh bertindak dengan terlalu agresif kerana pendirian yang beransur-ansur disifatkan lebih baik buat dasar kewangan semasa agar ia bergerak seiring dengan pertumbuhan ekonomi.
 Hasil perbendaharaan bon di AS juga sedikit berubah selepas ucapan Yellen.
Fed sebelum ini menaikkan kadar pada bulan Mac untuk kali yang ketiga selepas ekonomi global dilanda “Great Recession”. Kebanyakan pegawai Fed juga meramalkan bahawa Fed akan menaikkan dua kali lagi kadar pada tahun ini.
Sebelum mengakhiri ucapan, Yellen sempat mengatakan bahawa tindakan menaikkan kadar secara beransur-ansur merupakan langkah terbaik yang boleh diambil oleh Fed, disamping tidak menunggu terlalu lama untuk menaikkan kadar yang seterusnya.
Greenback Seakan Kehilangan Tenaga Selepas Mendengar Kenyataan Yellen


Inflasi Malaysia Tak Turun, Apa Nak Buat Ni?

Tampaknya penurunan dalam kadar inflasi Malaysia gagal diteruskan selepas ia dilaporkan tidak berubah pada 3.7% tahun ke tahun pada bulan Februari.
Ini sekali gus menunjukkan bahawa bacaan inflasi kekal pada paras terendah sejak Jun 2022, setelah turun dari puncak 4.7% yang dicatatkan pada bulan Ogos.
Sementara itu, inflasi teras (tidak termasuk harga makanan segar yang tidak menentu dan subsidi kerajaan) juga kekal pada 3.9%.
Pada asas bulanan pula, inflasi meningkat 0.2% pada bulan lepas.
Berikut merupakan perincian lanjut mengenai inflasi pada bulan Jun:

Makanan dan minuman bukan beralkohol canak 7.0% daripada 6.7%
Sektor pengangkutan turun 3.7% daripada 4.0%
Sektor restoran dan hotel lonjak 7.4% daripada 6.8%
Sektor penjagaan perumahan, perabot dan perkakasan perumahan susut 3.4% daripada 3.5%
Sektor barangan dan perkhidmatan lain meningkat 2.5% daripada 2.3%
Sektor rekreasi dan budaya jatuh 1.7% daripada 2.7%
Sektor perumahan, air, elektrik, gas dan bahan bakar naik 1.7% daripada 1.5%
Sektor pendidikan naik 1.6% berbanding 1.3%
Sektor kesihatan tambah 1.8% daripada 1.6%

Daripada butiran tersebut dapat dilihat bahawa inflasi makanan terus meninggi pada bulan lepas yang menyaksikan kenaikan bagi kesemua subkumpulan makanan di rumah seperti daging (9%), beras, roti dan bijirin (6.7%) serta sayur-sayuran (5.8%)..
Selain itu, inflasi di kawasan bandar naik kepada 3.8% berbanding 3.7% sebelumnya dan kawasan luar bandar turut meningkat pada 2.9% daripada 2.7% sebelumnya.
Malaysia kekal mencatat bacaan inflasi terendah berbanding beberapa negara lain, Eropah (8.5%), Amerika Syarikat (6%), Filipina (8.6%), Indonesia (5.5%), Thailand (3.8%) dan Korea Selatan (4.8%).
Nak tahu lebih mendalam mengenai pasaran mata wang? Jom join komuniti kami! ~ KLIK sini


Pound Bullish! GBP/USD Melonjak Semula Selepas Boris Johnson Letak Jawatan

US dolar gagal untuk meneruskan peningkatan di penghujung minggu memberi ruang kepada mata wang Pound untuk meningkat semula selepas jatuh ke paras terendah 2 tahun pada minggu ini.
Pada sesi dagangan New York malam ini, pelabur bakal memberi tumpuan terhadap terbitan laporan data pekerjaan NFP Amerika Syarikat (AS)  yang dijangkakan bakal catat pertambahan pekerjaan yang menurun pada bulan Jun.
Sementara itu, pelabur telah meneliti kenyataan daripada Pegawai Federal Reserve (Fed) James Bullard dan Christopher Waller yang menyatakan kebimbangan terhadap kemelesetan adalah berlebihan dan melihat sebagai hanya pergerakan ekonomi yang perlahan.
Namun, menjadi kejutan dalam pasaran pada sesi Eropah semalam apabila Perdana Menteri UK Boris Johnson telah mengumumkan peletakan jawatannya sebagai Perdana Menteri UK selepas terlalu ramai individu penting yang melepaskan jawatan masing-masing sebagai tanda hilang keyakinan terhadap pimpinan beliau.
Namun, sementara pelantikan Perdana Menteri yang baru, beliau akan kekal memikul tanggungjawab tersebut sehingga pengganti diumumkan dijangka pada bulan September.
Situasi tersebut kemudiannya telah memberi kesan terhadap pergerakan mata wang Pound untuk meningkat semula di penghujung minggu dagangan ini.

Memantau pergerakan pada carta pasangan mata wang GBP/USD, harga dilihat kembali paparkan corak kenaikan harga semula pada dagangan Khamis semalam selepas paras terendah terbaru 2 tahun telah dicecah pada Rabu lalu di sekitar 1.18800.
 Gagal untuk meneruskan penurunan pada sesi dagangan akhir minggu, harga dilihat telah membuat kenaikan melepasi rintangan pada zon 1.2000 di sesi New York semalam dan kenaikan terus bersambung lagi pada sesi Asia pagi ini (Jumaat).
Pelabur berkemungkinan sudah mula mengenalpasti isyarat perubahan trend di sesi Eropah semalam selepas kenaikan harga telah bergerak semula di atas paras sokongan Moving Average 50 (MA50) pada rangka masa 1 jam pergerakan di carta GBP/USD.
Sekiranya kenaikan lebih tinggi berjaya diteruskan, harga dilihat bakal berdepan dengan zon rintangan harga 1.21000 sebelum sasaran seterusnya adalah pada ketinggian 1.22000.
Namun, pelabur juga berwaspada untuk situasi kejatuhan harga semula yang boleh dicetuskan oleh reaksi terhadap terbitan laporan pekerjaan NFP di sesi New York sebentar lagi.
Untuk jangkaan pergerakan menurun harga pula, melepasi semula bawah paras 1.20000 akan mencetuskan jangkaan bagi penurunan lanjut menuju kembali paras sokongan pada 1.18800 yang dicecah pada Rabu lalu.
Penurunan lebih rendah seterusnya bakal mencatatkan paras terendah terbaru 2 tahun lagi dengan sasaran adalah pada sekitar 1.18000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Mampukah Dagangan GBP/JPY Melonjak Lagi Untuk Minggu Ini?

Dagangan Pound Sterling bergerak mendatar sejak semalam setelah pengukuhan ketara harga dipamerkan pada Rabu.
Pengukuhan sebelum ini adalah didorong oleh laporan terbaru tinjauan undian pilihan raya UK yang menunjukkan Parti Konservatif kerajaan pimpinan Perdana Menteri Boris Johnson kembali menjarakkan semula peratusan undian dan memenangi semula keyakinan pelabur.
Dapat dilihat pergerakan harga pada carta pasangan matawang GBP/JPY pada minggu ini telah mencatatkan kenaikan tertinggi dan merekodkan paras ketinggian terbaru sejak dagangan Mei lalu mencecah paras harga 141.800.
Namun harga kembali bergerak perlahan semalam sementara pelabur terus menantikan perkembangan tinjauan undian yang terbaru.
Sementara itu juga, dagangan Yen turut memberi tekanan pada dagangan GBP/JPY ekoran sentimen berwaspada pasaran setelah China menyatakan akan bertindak balas berhubung undang-undang Amerika Syarikat yang menyokong penunjuk perasaan di Hong Kong.
Pelabur gusar faktor ancaman sebegitu akan menjejaskan kelancaran rundingan perdagangan yang sebelum ini dilaporkan telah berada pada peringkat akhir.
 Namun begitu, harga masih berlegar di atas garisan Moving Average 50 (MA50) yang memberi isyarat trend harga masih kekal menaik.
Jika harga turun lebih rendah dari paras MA50, harga dijangka lebih cenderung meneruskan penurunan ke paras lebih rendah semula.
Penurunan awal dilihat akan kembali menguji zon RBS (resistance become support) pada sekitar 14.700.
Jika harga berjaya tembusi penurunan lebih rendah dari zon tersebut, penurunan lebih rendah bakal menuju ke paras tumpuan pada 139.700 atau ke zon support 139.400.
Sebaliknya jika harga meneruskan kenaikan lebih tinggi, harga bakal mencatatkan paras ketinggian yang terbaru untuk tempoh 6 bulan dagangan.
Lihat gambar carta pasangan matawang GBP/JPY di bawah untuk rujukan analisis teknikal anda.


Greenback Mengganas Berbanding Aussie Dan Kiwi Dalam Sesi Dagangan Eropah

Dollar Australia dan New Zealand bergerak dengan perlahan berbanding matawang gergasi, US Dollar.
AUD/USD menjunam 0.28%.
AUD/USD, 15 minit
US Dollar telah mendapat sokongan apabila Jabatan Perdagangan melaporkan perbelanjaan peribadi meningkat lebih dari jangkaan. Selain itu, perbelanjaan isi rumah juga melaporkan peningkatan sebanyak 0.4%
Disamping itu, laporan juga turut merekodkan peningkatan terhadap pendapatan peribadi.
 Namun begitu, matawang Amerika itu terus menerima tekanan selepas Presiden Fed Dallas, Robert Kaplan menggesa kenaikan kadar faedah secara berperingkat. Hal ini kerana kerana risiko yang dihadapi oleh ekonomi global.
Ramalan terhadap kenaikan kadar oleh AS juga meleset akibat data pertumbuhan ekonomi AS bagi suku kedua dinilai lemah.
Sementara itu, NZD/USD menurun 0.64%.
NZD/USD, 15 minit
US Dollar Index yang mengukur kekuatan Greenback dilihat meningkat 0.16%. matawang ini masih berlegar diparas terendah dalam tempoh 5 minggu sebelumnya.
Lelaki ini pesan supaya anda berhenti berangan menjadi Warren Buffet seterusnya. Jika anda belum membaca artikel ini, klik pautan ini.


Lepas Pacak Tinggi, USD Junam Pula!

Pergerakan tidak menentu dipaparkan US dolar menjelang penerbitan data inflasi Amerika Syarikat pada hari Rabu.
Sesi Eropah menyaksikan indeks dolar merosot dari paras tertinggi 102.80 yang dicapainya pada hari Isnin, ke sekitar harga 102.15 berbanding sekumpulan mata wang utama.
Hal ini sekali gus memberi kekuatan buat mata wang utama mencatat pengukuhan dan bangkit semula daripada kejatuhan di awal minggu.
Mata wang pound kembali didagangkan lebih kukuh pada sekitar harga 1.2430 berbanding US dolar, seterusnya memadamkan kerugian terdahulu.
Sementara dagangan euro pula turut melantun ke sekitar paras harga 1.0900 berbanding greenback pada pembukaan sesi Eropah.
 Tekanan jualan juga berkurangan buat dagangan yen apabila hasil bon AS 10 tahun kembali menunjukkan penyusutan.
Kemerosotan yen pada awal minggu didorong oleh kenyataan Gabenor Bank of Japan (BOJ) baharu, Kazuo Ueda yang berjanji untuk kekal dengan dasar monetari semasa yang longgar.
Di sisi lain, dolar Aussie dan New Zealand pula mencatatkan peningkatan sederhana di sebalik kejatuhan US dolar.
Kedua-dua mata wang gagal memberi reaksi kepada data inflasi China yang menunjukkan penurunan pada bulan Mac.
Selain itu, dagangan dolar Kanada juga meraih keuntungan daripada kelemahan US dolar, selain turut disokong oleh harga minyak mentah yang berterusan tinggi.


UK Berdepan Tekanan Daripada AS Berhubung Akses Huawei Dalam Rangkaian 5G

Amerika Syarikat kembali memberi amaran kepada UK berhubung keputusan untuk melibatkan syarikat telekomunikasi gergasi China, Huawei Technologies dalam rangkaian telekomunikasi 5G negara itu.
Penasihat Keselamatan White House, Robert O’Brient mengatakan bahawa tindakan tersebut boleh menimbulkan ancaman kepada perkhidmatan risikan rahsia Britain iaitu MI5 dan MI6.
Kenyataan O’Brien dibuat susulan Perdana Menteri UK Boris Johnson sedang bersedia untuk membuat keputusan samaada akan menyekat Huawei dari rangkaian 5G negara itu. Terdahulu, Amerika Syarikat telah berulang kali menggesa UK supaya menyekat Huawei sepenuhnya dari negara itu.
 Pada tahun lepas, pegawai keselamatan Britain telah menyimpulkan bahawa risiko daripada Huawei boleh dihindari jika ia dihalang daripada rangkaian teras, tetapi pegawai AS tidak bersetuju dengan penilaian tersebut.
Britain kini berdepan dengan tekanan kerana ia boleh menjejaskan penglibatannya dalam kerjasama dengan empat negara lain iaitu Amerika Syarikat, Kanada, Australia dan New Zealand atau lebih dikenali sebagai ‘Five Eyes’, yang berkongsi hasil risikan sesama mereka. Penglibatan Huawei dalam 5G dikatakan akan mengehadkan perkongsian risikan.
Presiden AS Donald Trump juga sebelum ini pernah berbincang dengan PM Johnson ketika lawatannya ke London mengenai isu Huawei, malah pegawai AS berpendapat jika UK tidak menyekat penglibatan Huawei, ia boleh menjejaskan rundingan perjanjian perdagangan antara dua negara itu.
Sementara itu, Cancelor Jerman Angela Merkel berdepan dengan tentangan daripada penggubal undang-undang dari partinya yang tidak bersetuju dengan keputusan beliau untuk membenarkan penglibatan Huawei dalam rangkaian 5G di Jerman.


Pergerakan Pasaran : Laporan Data Pembuatan Gagal Mendorong Pengukuhan Matawang CAD!

Matawang dolar Kanada menyusut berbanding US dolar pada hari Selasa susulan laporan data pembuatan lemah dan kejatuhan harga minyak membataskan pengukuhan matawang CAD.
US dolar mengukuh berbanding dolar Kanada sebanyak 0.21% kepada paras bacaan 1.3263 setakat jam 11.10 p.m.
Laporan yang dikeluarkan pada hari ini menunjukkan jualan pembuatan Kanada jatuh kepada -1.3% pada bulan Julai berikutan penutupan kilang logam dan automotif. Dalam masa yang sama kejatuhan harga minyak telah membataskan pergerakan matawang. Laman Reuters melaporkan bahawa pengeluaran minyak daripada Arab Saudi akan pulih kepada paras sedia kala lebih cepat daripada jangkaan.
 Sebelum ini serangan ke atas kawasan penapisan minyak Saudi telah mengurangkan sehingga 5% pengeluaran minyak global. Hal ini telah meningkatkan kekhuatiran pasaran terhadap pertumbuhan ekonomi global yang akan bertumbuh perlahan dan peningkatan ketegangan antara AS dan Iran.
Indeks US dolar yang mengukur dolar greenback berbanding enam matawang utama menunjukkan penyusutan sebanyak 0.30% kepada paras 97.882 setakat jam 11.15 p.m.
Pasaran menjangkakan the Fed akan mengurangkan kadar faedah sebanyak 25 mata asas pada mesyuarat akan datang.
Matawang pound mencatat pengukuhan dengan mengukuh sebanyak 0.46% berbanding US dolar kepada paras 1.2486 selepas menteri luar Ireland mengatakan bahawa Ireland tidak akan menandatangi perjanjian kekal mengenai isu pembatasan dan UK akan cuba mencari solusi. EUR/USD juga didagangkan kukuh melebihi 0.4%.


Pergerakan Pasaran Perlahan, Data Jualan Runcit Kanada Jadi Tumpuan Pelabur

Pergerakan pasaran perlahan menjelang penghujung dagangan minggu ini dengan pelabur masih meneliti faktor-faktor yang terus menekan matawang dolar Amerika Syarikat.
Kesemua faktor-faktor yang disemak dilihat menjurus ke arah penurunan dagangan USD di samping Presiden Amerika Syarikat, Donald Trump sendiri turut mahukan nilai matawang dolar kekal rendah bertujuan untuk kepentingan perdagangan.
Penganalisis juga berpendapat pentadbiran Amerika Syarikat berkemungkinan akan turut campur tangan secara terus dalam pasaran untuk kembali mengawal ketidakseimbangan nilai matawang Amerika Syarikat tersebut.
Sebelum ini Trump mengecam bank pusat Federal Reserve dengan tindakan menaikkan kadar faedah kerana dikhuatiri menjejaskan pertumbuhan ekonomi Amerika Syarikat. Dengan jangkaan penurunan kadar buat masa sekarang, adalah menepati apa yang dimahukan oleh Presiden Amerika Syarikat itu.
Kadar tukaran dolar Amerika yang rendah akan menyokong perniagaan Amerika Syarikat bersaing secara global dengan mengurangkan nilai kadar eksport, melonjakkan kembali ekonomi dan berupaya untuk memberi sokongan terhadap Trump pada pilihan raya semula pada tahun 2020 nanti.
 Perkembangan bagi matawang Eropah, dolar Euro diniagakan perlahan pada penghujung minggu ini dengan catatan data indeks harga pengeluar di Jerman yang dikeluarkan hari ini turut mencatatkan bacaan yang lemah.
Dagangan Euro terkesan sejak semalam ekoran laporan bank pusat Eropah bakal mengubah polisi monetari semasa dan juga mengkaji semula sasaran inflasi yang terbaru.
Data PMI perkilangan dan perkhidmatan di zon Eropah akan menjadi tumpuan pasaran pada minggu hadapan diikuti penetapan kadar faedah oleh European Central Bank (ECB) pada Khamis.
Matawang komoditi turut didagangkan perlahan sepanjang hari setelah melonjak pada dagangan semalam susulan penurunan pada nilai matawang dolar USD.
Dolar Kanada akan memberi reaksi terhadap data jualan runcit Kanada yang akan dikeluarkan pada malam nanti. Pasaran menjangkakan bakal ada peningkatan pada angka bacaan didorong oleh kenaikan pada harga borong sebelum ini.
Kekal mengikuti perkembangan isu-isu semasa bagi membantu anda memantau pergerakan harga dan reaksi matawang utama dalam pasaran kewangan.


Sentimen & News yang Bakal Menggerakkan Usd/Cad Minggu Ini (2-6 Disember)

Usd/Cad didagangkan dalam keadaan volatile (turun-naik) dan kejatuhan pada separuh masa bulan Disember hampir membawa pair ini ke paras terendah Oktober. Walaubagaimanapun, kejatuhan itu gagal diteruskan dan sebaliknya Usd/Cad membuat rally berikutan pengumuman kenaikan kadar The Fed.
Penguatan atau rally Usd/Cad ini berlanjutan sehingga mencapai paras tertinggi November pada Rabu lepas. Namun US dolar tidak cukup kuat untuk menembusi paras tersebut dan menyebabkan pair ini jatuh sehingga Jumaat dan membentuk doji untuk bulan Disember dalam timeframe monthly.
Perkembangan dalam pasaran minyak mentah dunia khususnya harga minyak WTI (West Texas Intermediate) turut mempengaruhi kekuatan dolar Kanada dengan kenaikan harga berikutan perjanjian OPEC dan bukan-OPEC yang bersetuju mengurangkan bekalan sebanyak 1.8 juta tong sehari bermula pada bulan ini. Perjanjian ini telah membawa harga minyak WTI dari paras terendah November $42.20 ke paras $53.90 setong pada masa artikel ini ditulis.
 Minggu ini, pasaran akan memberikan tumpuan kepada data impak-tinggi dari US dan Kanada yang bakal menggerakkan Usd/Cad seperti:

Indeks Sektor Pembuatan ISM (Selasa 11 pm)
Minit mesyuarat FOMC (Khamis 3.00 am)
ADP-NFP (Khamis 9.15 pm)
Tuntutan Pengangguran (Jobless claims Khamis 9.30 pm)
Indeks Sektor Bukan-Pembuatan ISM (Khamis 11 pm)
Inventori minyak EIA (Jumaat 12 am)
Data NFP (Jumaat 9.30 pm)
Data Pekerjaan & Imbangan dagangan Kanada (Jumaat 9.30pm)

Data pekerjaan dari kedua-dua negara US dan Kanada akan dikeluarkan pada masa yang sama. Data purata gaji dari US akan menjadi perhatian berikutan kejatuhan bacaan ini pada bulan lalu. Seperti yang telah dijelaskan sebelum ini, data yang tidak menepati jangkaan pasaran mungkin tidak memberikan pergerakan yang begitu laju kepada Usd/Cad, kecuali perubahan yang begitu besar dalam data yang diumumkan Jumaat ini.
Beri tumpuan juga kepada minit mesyuarat FOMC berkaitan penjelasan lanjut tentang pasaran pekerjaan US dan inflasi kerana dua perkara ini adalah data yang diberikan perhatian oleh The Fed selama ini. Sebarang komen risiko kepada dua data ini akan mengurangkan jangkaan kepada kenaikan kadar pada tahun ini dan akan menyebabkan The Fed menunggu lebih bukti dalam data sebelum menaikkan kadarnya.


Greenback Terpaksa Akur Dengan Penguasaan Matawang Lain dalam Sesi Eropah

US Dollar kekal berada diparas terendah berbanding yen pada Khamis walaupun pasaran kekal yakin terhadap prospek kenaikan kadar bagi penghujung tahun ini.
Dalam pada itu, Bank of Japan dilihat cenderung untuk untuk mengekalkan dasar monetari yang stabil bagi beberapa ketika untuk mendorong hasil bon kerajaan kesekitar sifar peratus.
US Dollar Index yang melawan 6 matawang utama meningkat dalam sesi ini.
Dalam masa yang sama, Sterling menyusut ke paras terendah sebanyak 0.3%. Pasaran dijangka akan meneliti data suku ketiga Kadar Dalam Negara Kasar (KDNK) UK untuk petunjuk ekonomi yang lebih jelas.
 Menurut ahli strategi matawang Brown Brothers Harriman di Tokyo, walau bagaimanapun data GDP yang dikeluarkan, situasi itu dianggap tidak akan menggugat matawang Pound dalam jangka masa terdekat.
Sebaliknya tumpuan akan lebih diberikan kepada sebarang komen terhadap dasar UK serta rundingan semula hubungan Britain dengan Kesatuan Eropah.
Dalam masa yang sama, Euro menyusut 0.1 dalam sesi Eropah.

Luka Deutcsh Bank Semakin Pulih!


Ini Fakta Yang Perlu Diketahui ‘Trader’ Menjelang Data Inflasi Euro!

Pada hari Rabu petang, Jabatan Statistik Eropah bakal mengeluarkan data inflasi bagi kawasan Zon Eropah. Jangkaan bahawa tekanan inflasi akan mula berkurangan walaupun terdapat risiko ia akan terus melonjak.
Setelah beberapa kali zon Eropah terkesan dengan impak langkah ‘lockdown’, ekonomi zon eropah akhirnya berjaya bangkit kembali. Tinjauan perniagaan PMI terbaru menunjukkan ekonomi sedang berkembang pesat, mencerminkan momentum dan pengedaran vaksinasi yang lebih meluas yang mendorong perbelanjaan pengguna dan pengambilan pekerja.
Disamping semua data positif, tinggal persoalan adakah momentum ini dapat dikekalkan atau ianya akan pudar setelah? Disisi lain perbelanjaan kerajaan di Zon Eropah tidak begitu memberangsangkan jika dibandingkan di Amerika.
Risiko lain adalah mutasi varian delta yang telah mula menular dengan cepat ke seluruh Eropah. Walaubagaimanapun, sebilangan besar rakyat telah menerima sekurang-kurangnya satu suntikan vaksinasi yang bermaksud ia dapat mengekang penularan dari begerak pantas. Namun jika varian ini terus menular maka ia akan menghentikan proses pembukaan ekonomi seperti yang sedang berlaku di Portugal.
 Disisi lain, ekonomi sedang menunjukkan prestasi yang sangat baik pada bulan Jun, yang menjadikan kebarangkalian inflasi untuk menurun adalah rendah. Namun unjuran pasaran mendapati CPI tahunan akan menurun kepada 1.9% pada bulan Jun daripada angka 2.0% yang dikecapi sebelumnya.
Lonjakan positif berkemungkinan dapat mendorong pengukuhan Euro untuk sementara waktu namun ia mungkin tidak akan mengubah nada ECB yang percaya lonjakan inflasi hanyalah sementara.
Dalam jangka panjang penganalisis percaya bahawa AS akan mencatat pemulihan ekonomi yang lebih pantas berbanding Eropah yang membawa kepada risiko penyusutan euro/dolar. Pemulihan ekonomi akan memberi implikasi terhadap dasar kewangan.
Matawang Euro menyusut sebanyak 0.13% berbanding US dolar pada paras dagangan 1.1908.


Analisis Teknikal USD/JPY – Timeframe H1 – 17/9/2018

Sentimen pasaran semasa yang berubah-berubah sedikit sebanyak mempengaruhi pergerakan harga bagi pasangan matawang USD/JPY. Pada dagangan Jumaat lalu, harga dilihat turun ke paras zon RBS (resistance become support) dan tidak berjaya melepasi (breakout) paras tersebut dan kembali membuat kenaikan dan membuat Higher High yang baru di mana paras tersebut adalah yang dicapai pada awal Ogos lalu. Pada sesi pasaran Asia hari ini, harga cuba membuat sedikit kenaikan ke paras ketinggian Jumaat lalu namun kembali turun semula dan bergerak lebih rendah dari paras Magic Pivot 111.979 di mana harga semasa berada di sekitar paras harga 111.940 setakat jam 5.35 petang.
Jika harga tidak berjaya melepasi paras zon RBS 111.800 yang juga merupakan paras support MagicS1 (111.797), jangkaan harga akan membuat penurunan ke paras support 111.565 (MagicS2). Atau jika harga terus didagangkan lemah atas faktor USD yang melemah atau Yen yang mendapat permintaan berikutan pasaran yang kembali berisiko, berkemungkinan harga akan turun ke paras support 111.383 (MagicS3) atau lebih rendah lagi.
 Namun, jika harga meneruskan kenaikan yang dibuat pada minggu lalu, harga terlebih dahulu akan menguji paras resistance 112.211 (MagicR1) dan jika berjaya melepasi paras tersebut, harga akan menuju ke paras resistance 112.393 (MagicR2). Seterusnya jika harga masih mengekalkan momentum kenaikannya, harga berkemungkinan menuju ke paras yang lebih tinggi iaitu pada resistance 112.625 (MagicR3).
Ikuti perkembangan perang dagang antara AS-China yang banyak memberi kesan terhadap sentimen semasa dalam pasaran dan juga mempengaruhi pergerakan harga bagi pasangan matawang USD/JPY ini. Gunakan indicator Moshed Magic Line untuk melihat paras-paras jangkaan kecenderungan pergerakan harga.

Paras support: 111.797, 111.565, 111.383.
Paras resistance: 112.211, 112.393, 112.625.


Tiada Keputusan Lanjutan Pengurangan Bekalan Minyak Mentah Oleh OPEC

Harga minyak mentah mencatatkan penurunan sejak semalam bersambung sehingga dagangan Jumaat selepas media melaporkan terdapat keraguan berkenaan perjanjian yang bersifat sementara antara Amerika Syarikat dan China selain terkesan oleh keputusan mesyuarat OPEC+ semalam.
Gabungan negara-negara pengeksport Petroleum (OPEC) bersama rakan sekutu pengeluar termasuk Rusia telah mengadakan pertemuan di Abu Dhabi semalam untuk membicarakan berkaitan pengawalan harga minyak mentah global dalam pasaran.
 OPEC+ tidak memutuskan sebarang lanjutan tindakan pengurangan pengeluaran bekalan minyak pada pertemuan tersebut, meleset berbanding jangkaan pasaran.
Menteri Tenaga Arab Saudi yang baru, Putera Abdulaziz bin Salman turut menyampaikan komen beliau, langkah pengurangan pengeluaran tidak akan diputuskan sebelum mesyuarat OPEC yang dirancangkan pada Disember nanti.
Selain itu juga, harga minyak mentah turut menerima tekanan selepas European Central Bank (ECB) telah memotong kadar deposit ke rekod terendah -0.5% daripada -0.40% dan mengumumkan program pembelian bon bulanan 20 bilion Euro bermula November untuk kembali menjana pertumbuhan ekonomi di zon Eropah.


Cemerlang Di Awal Minggu, EUR/USD Lonjak 130 Pips!

Sentimen pasaran berisiko sebelum ini bakal diredakan dengan musim laporan pendapatan oleh institusi kewangan dan syarikat-syarikat korporat global pada awal suku tahun terakhir ini.
Laporan oleh Bank of America (BoA) yang positif telah mencetus penilaian sentimen risk-on dan memberi kesan penyusutan terhadap US dolar sebagai mata wang safe-haven.
Justeru, kebanyakan mata wang utama mengambil manfaat ini untuk didagangkan meningkat pada pembukaan awal minggu ini.

Ini dapat dilihat pada pergerakan carta harga pasangan mata wang utama EUR/USD yang memaparkan corak bullish pada Isnin semalam selepas kenaikan yang mengatasi ketinggian pada minggu lalu.
Kenaikan harian semalam dicatatkan sekitar 130 pips dengan kenaikan dari paras 0.97200 melepasi rintangan minggu lalu pada 0.98000 dan mencapai paras ketinggian 0.98500 di sesi New York.
Dengan corak bullish harga yang bergerak di atas paras sokongan Moving Average 50 (MA50) pada rangka masa 1 jam di carta EUR/USD akan mendorong jangkaan kenaikan diteruskan lagi hari ini ke zon 0.99000.
 Untuk kenaikan lebih tinggi, harga boleh dijangka untuk mencapai kembali ke zon rintangan pada 1.0000 setelah zon tersebut diuji pada awal Oktober lalu.
Namun, sekiranya perubahan arah harga berlaku, penurunan awal harga dilihat akan menguji paras 0.98000 yang sebelum ini merupakan rintangan buat harga.
Susut di bawah paras tersebut dan melepasi sokongan MA50 akan mencetus jangkaan permulaan trend bearish harga.
Harga bakal membuat penurunan ke zon 0.97000 setelah beberapa hari harga mendatar pada zon tersebut pada dagangan minggu lalu.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal AUD/USD – Timeframe – 20/9/2018

Matawang AUD masih optimis di mana jika dilihat pada pergerakan harga bagi pasangan matawang AUD/USD masih membuat kenaikan dengan kadar sederhana. Harga telah melepasi paras resistance 0.72300 dan menyentuh paras resistance MagicR2 pada sesi pasaran New York semalam. Pada sesi pasaran Asia hari ini, harga bergerak perlahan dan berada atas dari paras Magic Pivot 0.7245. Pada awal sesi dagangan Eropah, harga dilihat mendapat sedikit kekuatan untuk membuat kenaikan dan menuju ke paras resistance 0.7288 (MagicR1) di mana harga semasa berada pada paras 0.7267 setakat jam 4 petang.
Jika kenaikan harga diteruskan melepasi paras resistance MagicR1, harga berpotensi membuat Higher High yang baru berkemungkinan ke paras resistance 0.7318 (MagicR2). Seterusnya, harga dilihat bakal menguji paras resistance 0.7361 (MagicS3) yang juga merupakan paras yang menjadi tumpuan harga dan pasaran akan melihat reaksi harga pada paras tersebut.
 Namun, jika harga kembali bergerak lebih rendah dari paras Magic Pivot, harga perlu menguji semula zon resistance sebelum ini yang berkemungkinan akan menjadi paras support harga pada 0.7215 (MagicS1). Penurunan harga seterusnya dilihat akan mencecah paras support pada 0.7172 (MagicS2) yang juga sebelum ini menjadi paras tumpuan harga. Kemudiannya, jika harga masih mengalami kejatuhan, harga dijangka akan turun ke paras support 0.7141 (MagicS3).
Bagi memantau pergerakan harga pada chart AUD/USD ini, beri tumpuan terhadap isu perang dagang AS-China dan juga kenyataan dari Perdana Menteri China yang memberi kesan terhadap pasangan matawang tersebut. Jadikan indicator Moshed Magic Line sebagai rujukan tambahan dalam analisis teknikal anda.

Paras support: 0.7215, 0.7172, 0.7141.
Paras resistance: 0.7288, 0.7318, 0.7361.


Euro Kekal Menguat, Konflik Geopolitik Terus Mempengaruhi Pasaran!

Matawang Euro mengukuh lebih tinggi berbanding US dolar pada hari Rabu dan dalam masa yang sama para pelabur bersiap sedia untuk perkembangan selanjutnya dalam krisis Ukraine selepas negara-negara Barat mengumumkan sekatan terhadap Rusia kerana mengarahkan tentera ke wilayah pemisah.
Tentera Ukraine berkata seorang askar telah terbunuh dan enam cedera dalam tembakan oleh pemisah pro-Rusia menggunakan artileri berat, di dua wilayah sejak 24 jam lepas.
Menurut penganalisis kanan pasaran di Ebury, tajuk utama berita mengenai apa yang berlaku di Ukraine kini merupakan pemacu nombor satu pasaran. Tambah beliau, namun berdasarkan pola pasaran matawang, pelabur cenderung berdagang matawang berisiko. Hal ini membawa indikasi bahawa kebanyakkan beranggapan bahawa senario terburuk dapat dielakkan.
Dengan mengandaikan tiada lagi peningkatan konfilk di Ukraine, Ebury yakin sentimen akan memihak kepada matawang berisiko kerana beberapa negara mula menarik balik sekatan pandemik Covid-19 dan ini akan meransang ekonomi global.
Matawang Euro telah memulakan lonjakan sejak petang tadi dengan terkini didagangkan kukuh 0.18% pada paras dagangan 1.1345. Antara yang mendorong pengukuhan matawang Euro ialah nada hawkish daripada ECB untuk meningkatkan kadar pertukarannya.
 Tetapi beberapa penganalisis menjangkakan krisis Ukraine akan menjejaskan keputusan ECB pada mesyuarat dasarnya bulan hadapan. Peningkatan konflik selanjutnya “nampak semakin berkemungkinan dan boleh mendorong kepada perubahan dalam ECB pada mesyuarat 10 Mac.
Disisi lain, Ruble Rusia semakin menyusut membalikkan keuntungan yang dibuat pada hari sebelumnya apabila pelabur mengambil kira sekatan yang dikenakan oleh negara barat ke atas Rusia.
Indeks US dolar yang mengukur matawang US dolar berbanding enam matawang utama susut 0.12% kepada paras dagangan 95.892. Dolar New Zealand melonjak 0.9% selepas Reserve Bank of New Zealand menaikkan kadar faedah dan berkata pengetatan lebih mungkin diperlukan.
Matawang Yen susut 0.2% kepada 130.5 berbanding US dolar selepas mencecah paras tertinggi 3 minggu pada 129.34 pada hari Selasa.
Para pemain pasaran masih memberi tumpuan pada perkembangan konflik geopolitik dan keputasan para penggubal polisi.


AUD/USD Menjunam Lagi, Cecah Paras Terendah Sejak 2008!

Kesan risiko yang meningkat akibat Coronavirus, matawang dolar Australia terus menyusut dengan penurunan harga pada carta pasangan matawang AUD/USD semalam menjunam mencatatkan paras terendah terbaru sejak 2008.
Penurunan ke paras terendah 12 tahun itu merekodkan penurunan harian sekitar 270 pips!
Harga mencecah paras terendah 0.62100 pada penghujung sesi New York sebelum ini dan kembali diniagakan di paras 0.63000.
Harga bergerak mendatar pada sesi Asia hari ini sehingga ke sesi pasaran Eropah di paras 0.63000 tersebut dengan sentimen pasaran diredakan sedikit dengan pengumuman suntikan dana besar-besaran oleh Federal Reserve (Fed) dan Bank of Japan (BoJ) dalam usaha tangani ekonomi yang terjejas oleh wabak Coronavirus.
Harga kekal berada di bawah paras halangan Moving Average 50 (MA50) selepas penurunan semalam berjaya melepasi paras terendah ketika terjunan harga ‘flash crash’ pada Isnin.
 Harga berkemungkinan mampu membuat kenaikan menuju halangan dinamik MA50 namun dijangka sukar melepasi paras 0.64400 pada zon SBR (support become resistance).
Penurunan harga yang diteruskan akan cuba melepasi paras terendah harian yang dicecah semalam dan penurunan lebih rendah bakal merekodkan paras terendah terbaru harga dalam tempoh 12 tahun dagangan.
Minit mesyuarat bank pusat Australia serta data pekerjaan akan diberi tumpuan pelabur pada minggu berikutnya. Namun sentimen pasaran kekal mempengaruhi dagangan Aussie.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan diatas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sekali Lagi RBA Kejutkan Pasaran, Kadar Faedah Terus Naik!

Reserve Bank of Australia (RBA) sekali lagi mencipta kejutan selepas ia tanpa dijangka meningkatkan kadar faedah sebanyak 25 mata asas kepada 4.10% pada mesyuarat terbarunya.
Berikut merupakan rincian utama yang diambil daripada mesyuarat tersebut.

Inflasi telah mencapai kemuncaknya, tetapi masih terlalu tinggi.
Ia akan mengambil lebih masa sebelum kembali dalam julat sasaran bank pusat.
Pertumbuhan ekonomi telah perlahan dan pengukuhan pasaran buruh berkurangan.
RBA kekal berwaspada terhadap risiko jangkaan inflasi tinggi yang berterusan mendorong kepada kenaikan lebih besar dalam harga dan gaji.
Laluan untuk mengelakkan kemelesetan kekal sempit.
Prospek penggunaan isi rumah kekal menjadi faktor utama kepada ketidakpastian.
Terdapat juga ketidaktentuan mengenai ekonomi global, yang dijangka berkembang pada kadar di bawah purata dalam beberapa tahun akan datang.
Beberapa pengetatan lanjut dalam dasar monetari mungkin diperlukan untuk inflasi kembali ke sasaran dalam jangka masa yang munasabah.
Namun, ia akan bergantung kepada bagaimana ekonomi dan inflasi berkembang.

 Ekoran daripada minit yang diterbitkan dapat dilihat bahawa para penggubal dasar RBA sedikit hawkish berikutan peningkatan semula inflasi Australia baru-baru ini.
Dolar Aussie melonjak tinggi sebaik sahaja data tersebut diterbitkan dengan melonjak ke paras tertinggi tiga minggu pada sekitar harga 0.6678 berbanding US dolar.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Data-Data Penting Ini Perlu Menjadi Tumpuan Semua Trader Bagi Sepanjang Minggu Ini!

Yen melemah pada Isnin berikutan kebanyakan pelabur menanti kenyataan daripada Ketua Fed Amerika Syarikat lewat hujung minggu ini.
USD/JPY didagang meningkat 0.29%, sementara AUD/USD dinilai 0.14%.
USD/JPY, 15 minit

AUD/USD, 15 minit
US Dollar Index yang mengukur kekuatan Greenback kali terakhir dinilai pada 94.48.
Tumpuan akan diberikan kepada ucapan oleh Pengerusi Fed, Janet Yellen bagi petunjuk terkini mengenai kenaikan kadar oleh AS untuk minggu akan datang.
 Selain itu, trader juga memberi tumpuan kepada data perniagaan Zon Euro yang bakal dikeluarkan pada Selasa bagi mengetahui tentang keadaan ekonomi sejak Britain keluar dari Kesatuan Eropah 24 Jun lalu.
Di tempat lain, data inflasi Jepun juga dianggap penting apabila data ini dapat dijadikan sebagai kayu ukur bagi keperluan rangsangan yang selanjutnya.
Minggu lalu, US Dollar meningkat berbanding sekumpulan matawang utama pada hari Jumaat apabila komen agresif dari John Williams memberikan harapan bagi kenaikan kadar dalam jangka masa terdekat.
Disamping itu, beliau turut berpendapat bahawa keadaan ekonomi yang stabil membolehkan kenaikan kadar diluluskan seawal September.
Walaupun memperoleh keuntungan pada Jumaat, US Dollar masih berakhir dengan kerugian mingguan sebanyak 1.25% berikutan percanggahan pendapat mengenai penentuan kadar AS.
Minit mesyuarat dasar Julai Fed yang diadakan pada awal minggu lepas menunjukkan ahli-ahli jawatankuasa mempunyai perbezaan pendapat mengenai isu tersebut.
Sudah bersedia untuk trade minggu ini? Baca dulu artikel ini!


Tak Hilang ‘Power’, GBP/USD Pacak Lagi 250 Pips Awal Minggu!

Mata wang Pound telah menamatkan dagangan minggu lalu dengan prestasi mengecewakan apabila jatuh menjunam walaupun selepas Bank of England (BOE) meningkatkan kadar faedah pada mesyuarat polisi yang terbaru.
Namun, tidak terjangka buat pelabur apabila mata wang Britain itu kembali bangkit semula daripada kejatuhan minggu lalu ketika US dolar sedang mengalami ‘musibah’ di awal minggu ini.
US dolar terus bergerak susut pada Isnin semalam menyambung penyusutan yang berlaku selepas kesan laporan data pekerjaan NFP Amerika Syarikat (AS) yang diterbitkan pada sesi New York Jumaat lalu yang mengecewakan.
Tumpuan minggu ini akan terarah kepada data inflasi AS yang akan diterbitkan pada Khamis, sementara data pertumbuhan ekonomi UK pula akan diberi perhatian pada Jumaat.

Pergerakan harga pada carta pasangan mata wang GBP/USD pada Isnin semalam telah memaparkan kenaikan harian sehingga 250 pips untuk mengekalkan momentum bullish penghujung minggu lalu.
Harga memulakan kenaikan dari paras 1.13000 sehingga melepasi paras rintangan sasaran pada 1.15000 dan mencapai ketinggian sekitar 1.15400 di penghujung sesi New York.
 Harga kemudiannya bergerak perlahan berlegar di atas paras 1.15000 pada dagangan yang bersambung ke sesi Asia pagi Selasa ini.
Kekal berada di atas paras sokongan Moving Average 50 (MA50) pada rangka masa 1 jam di carta GBP/USD, harga dijangka akan meneruskan pergerakan bullish tersebut dengan sasaran untuk menuju kembali ke paras rintangan 1.16000.
Paras tersebut merupakan paras pembukaan harga pada dagangan awal minggu lepas sebelum akhirnya harga menjunam.
Untuk jangkaan penurunan semula harga di bawah zon 1.15000-1.14500, sasaran adalah pada sokongan 1.13000 semula sebelum harga yang susut di bawah paras MA50 akan memberi isyarat perubahan trend bearish.
Penurunan lebih rendah kemudiannya dilihat akan menghampiri paras-paras tumpuan sebelum ini seperti 1.12000 dan zon support 1.11000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Tak Senang Pelabur Perhati Harga Terus Jatuh

Kegusaran pelabur emas tidak terhenti apabila harga menunjukkan trend menurun sehingga ke penghujung minggu.
Jika diimbas pergerakan harga pada carta XAU/USD yang mengukur nilai emas berbanding US dolar untuk minggu ini, harga telah susut semula di bawah paras 1800.00 mengundang kekecewaan pelabur yang menjangkakan harga emas bakal meningkat.
Pada dagangan Rabu lalu, harga emas telah terjun di bawah paras halangan Moving Average 50 (MA50) pada rangka masa 1 jam yang memberi isyarat untuk trend bearish.
Situasi tersebut telah memadamkan harapan pelabur untuk melihat kenaikan harga emas yang dipamerkan pada awal minggu namun terhalang di rintangan 1814.00 pada zon SBR (support become resistance).
US dolar kembali mengukuh semula di penghujung minggu dan turut memberi tekanan terhadap nilai emas dalam pasaran.
Penurunan hampir 400 pips semalam turut melepasi zon RBS (resistance become support) 1785.00 sebelum harga kekal meneruskan penurunan bersambung pada dagangan hari ini.
 Pelabur melihat harga akan meneruskan penurunan lebih rendah apabila momentum yang dipaparkan telah berjaya menembusi zon support 1765.00 yang turut diuji minggu lalu.
Penurunan harga seterusnya bakal menuju ke paras lebih rendah sekitar 1745.00 yang dilihat akan menjadi paras sokongan buat kejatuhan harga emas.
Sekiranya harga berjaya membuat kenaikan semula, zon SBR 1785.00 akan menjadi tumpuan harga semula dan paras halangan MA50 turut diuji.
Kenaikan harga yang berjaya diteruskan dan melepasi semula paras 1800.00 akan memberikan kelegaan buat pelabur emas.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Kenaikan Kadar Inflasi Kanada Terbatas, Apa Yang Terjadi Pada CAD?

Kadar inflasi tahunan Kanada dilaporkan merosot pada bulan Jun berikutan kesan daripada pembukaan semula ekonomi yang telah menolak harga pengguna ke bawah.
Indeks harga pengguna Kanada meningkat 3.1% dari tahun ke tahun pada bulan Jun berdasarkan laporan dari Jabatan Statistik Kanada. Walaubagaimanapun, angka tersebut bertumbuh dengan perlahan jika dibandingkan pada bulan Mei yang mencatat kenaikan 3.6% setahun. Bacaan pada bulan Jun ini juga sedikit tersasar dari jangkaan pasaran yang mensasarkan kenaikan 3.2% pada bulan Jun.
 Berdasarkan kiraan bulan ke bulan, harga pengguna naik 0.3% pada bulan Jun. Matawang CAD menunjukkan pengukuhan sebanyak 0.12% kepada paras dagangan 0.7945 berbanding US dolar.
Tumpuan pasaran terarah pada minit mesyuarat FOMC. Sebarang perubahan akan membawa kesan terhadap pair USD/CAD. Inflasi menjadi satu indikasi penting yang menjadi perhatian pada ketika ini. Justeru pasaran kebiasaanya berpendapat kenaikan inflasi akan mengubah skrip Bank Pusat terhadap inflasi yang cenderung beranggapan bahawa kenaikan inflasi ini hanyala sementara.


Minit RBA: Adakah Ini Petanda Pelabur Perlu Siap-Sedia?

Minit mesyuarat Reserve Bank of Australia (RBA) mengejutkan pasaran dengan menunjukkan penggubal dasar ada mempertimbangkan untuk menghentikan sementara kitaran pengetatan dasarnya pada mesyuarat polisi Disember.
Dengan pertimbangan untuk kenaikan 25 mata asas dan 50 mata asas, terdapat penggubal dasar yang menyokong untuk menjeda (pause) kenaikan kadar.
Pun begitu, disebabkan RBA masih berusaha menentang inflasi, bank pusat memutuskan untuk menaikkan kadar faedah sebanyak 25 mata asas kepada 3.10%.
Ini adalah kali pertama dalam tempoh lapan bulan ketika pengetatan berjalan, penggubal dasar mencadangkan untuk ‘berehat’ dalam kenaikan kadar.
 Meneliti lebih lanjut laporan yang diterbitkan pada sesi Asia, RBA meramalkan inflasi akan mengambil masa beberapa tahun untuk kembali ke sasaran 2% walaupun mereka meneruskan pengetatan.
Bagaimanapun, bank pusat itu masih tetap dengan pendirian untuk melanjutkan kenaikan kadar faedah dengan mengulangi kenyataannya sebelum ini bahawa ia akan ditentukan oleh data yang masuk.
Dalam pada itu, minit tersebut juga menunjukkan bahawa penggubal dasar melihat ketidakpastian yang besar untuk prospek ekonomi dengan masa dan tahap kemungkinan kelembapan dalam perbelanjaan isi rumah masih tidak jelas.
RBA telah menaikkan kadar sebanyak 3 mata peratusan sejak Mei ketika ia bergelut dengan inflasi terpantas dalam lebih tiga dekad.
Bank pusat itu bagaimanapun menjadi yang pertama beralih ke arah pengetatan dasar yang lebih perlahan pada Oktober.


GBP/USD Bullish? Harga Nampak Mendaki Semula Minggu Ini

Corak pergerakan harga pada carta pasangan mata wang GBP/USD semalam dilihat meneruskan kenaikan ke paras lebih tinggi selepas terdapat isyarat bullish sebelum ini.
Dagangan US dolar yang agak bercampur sehingga semalam berjaya memberi ruang untuk harga meningkat melepasi paras 1.21000 dan menuju ke zon rintangan 1.22000.
Namun zon rintangan tersebut gagal ditembusi sebelum harga berpatah arah membuat penurunan semula pada dagangan sesi New York.
Pound menerima tekanan susulan petunjuk daripada bank pusat apabila salah seorang penggubal polisi Silvana Tenreyro berpandangan kadar faedah terlalu tinggi dan beliau mempertimbangkan untuk pemotongan kadar faedah.
Petunjuk dovish tersebut dilihat akan memberi cabaran buat mata wang Pound untuk menyambung dagangan minggu berikutnya.
Data pertumbuhan ekonomi UK yang akan diterbitkan pada sesi Eropah sebentar lagi akan diberi tumpuan oleh pelabur yang dilihat bakal pengaruhi pergerakan Pound.

 Penurunan harga telah bersambung ke awal sesi Asia pagi ini kembali ke paras 1.21000 dan harga dilihat turut menguji paras sokongan Moving Average 50 (MA50) pada rangka masa 1 jam di carta GBP/USD tersebut.
Sekiranya corak kenaikan masih lagi berjaya dikekalkan, harga bakal melonjak naik semula dari zon 1.21000 untuk menguji sekali lagi rintangan 1.22000.
Melepasi zon penting itu akan memberi isyarat lebih jelas pergerakan bullish harga yang akan mendorong kenaikan menuju pula paras 1.23000 atau boleh mencapai kembali ketinggian 1.24000.
Namun, jika harga menjunam pada dagangan penutup minggu ini, sasaran awal adalah untuk menuju 1.22000 dan berkemungkinan harga boleh susut lebih rendah melepasi paras terendah dicecah Selasa lalu.
Penurunan yang dilanjutkan akan mencatatkan paras terendah terbaru 5 minggu dengan sasaran seterusnya adalah sekitar 1.18800 atau lebih rendah pada 1.18000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal AUD/USD – Timeframe H1 – 23/1/2018

Pergerakan harga bagi AUD/USD masih dalam momentum bullish sejak minggu lalu walaubagaimanapun jika diperhatikan ia telah breakout  suppor t terhampir yang berada di sekitar harga 0.7980 dan juga uptrend trendline dan kini ia berpotensi membentuk ‘support become resistance’ di sekitar harga tersebut.
 AUD/USD kini berpotensi untuk membentuk new ‘sbr’ sekiranya ia masih gagal untuk breakout resistane sekitar harga 0.7990/80 ini. Target bearish yang berpotensi dicapai jika bearish adalah ke sekitar Key Support 0.7940. Dan jika breakout, potensi tinggi untuk AUD/USD membentuk reversal pattern ‘head & shoulder’.
Walaubagaimanapun, jika ia breakout resistance terhampir 0.7980/90 ini berkemungkinan harga akan menguji semula Key Resistance Zone.


8 Berita Data Ekonomi Penting Tumpuan Pasaran Minggu Ini (15-19 Ogos 2022)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Data Pekerjaan UK (Selasa 2.00 Petang): Mata wang Pound pada minggu ini dijangka akan ditekan dengan jangkaan penurunan pada laporan data pekerjaan UK untuk bulan Jun. Bacaan keseluruhan data yang merosot akan membantutkan rancangan bank pusat England (BOE) untuk pengetatan dasar monetari.
Sentimen Ekonomi Jerman Tinjauan ZEW (Selasa 5.00 Petang): Tinjauan ekonomi di Eropah dijangka masih belum menunjukkan sinar dengan beberapa faktor masih menghimpit ekonomi. Unjuran untuk data tinjauan terbaru masih berada di paras penguncupan.
Data Inflasi Kanada (Selasa 8.30 Malam): Bacaan data indeks harga pengguna Kanada akan dipantau oleh bank pusat Kanada untuk penetapan dasar monetari selanjutnya selepas pasaran menyaksikan kenaikan kadar agresif sehingga 100 mata asas oleh Bank of Canada (BOC) sebelum ini.
 Mesyuarat Polisi Bank Pusat New Zealand (Rabu 10.00 Pagi): Reserve Bank of New Zealand (RBNZ) dijangka untuk meningkatkan kadar faedah sebanyak 25 mata asas kepada 3.00%, mengekalkan langkah kenaikan kadar faedah berterusan sejak Ogos tahun lalu.
Data Inflasi UK (Rabu 2.00 Petang): Dalam langkah meneruskan kenaikan kadar faedah, Bank of England (BOE) dilihat akan menilai bacaan data inflasi UK yang terbaru. Bacaan inflasi tahunan yang diramalkan meningkat, akan mendorong bank pusat meningkatkan kadar faedah dan memberi impak terhadap pergerakan Pound dalam pasaran.
Data Jualan Runcit AS (Rabu 8.30 Malam): Kadar jualan di Amerika Syarikat untuk bulan Julai diramalkan merosot, menyusuli penurunan kadar inflasi dari paras tertinggi 40 tahun seperti bacaan yang diterbitkan minggu lalu.
Minit Mesyuarat FOMC (Khamis 2.00 Pagi): Pasaran akan meneliti butiran lanjut mesyuarat FOMC yang terbaru selepas kenaikan kadar faedah 75 mata asas dilaksanakan untuk 2 mesyuarat berturut-turut oleh Federal Reserve (Fed). Pelabur ingin melihat sebarang petunjuk awal untuk penetapan dasar untuk mesyuarat September berdasarkan minit yang diterbitkan.
Data Pekerjaan Australia (Khamis 9.30 Pagi): Selepas peningkatan pada bacaan data bulan Jun, pertambahan pekerjaan di Australia pada Julai dijangka akan lebih perlahan. Sementara, kadar pengangguran pula diramal kekal di paras 3.5%.


Komoditi Hitam Masih Bertahan di Paras Tertinggi!

Harga minyak mentah melonjak dalam dagangan hari Selasa sementara menanti data simpanan minyak mentah di AS.
Harga minyak mentah dicatat meningkat 0.58% kepada $50.32 setong, begitu juga dengan brent mentah.
Dalam pada itu, Institut Petroleum Amerika akan mengeluarkan anggaran stok minyak mentah pada hari Selasa, diikuti dengan data rasmi oleh Jabatan Tenaga AS pada Rabu.
 Semalam, harga minyak mentah masih berada di paras $50 setong gara-gara persetujuan anggota OPEC dengan pengeluar utama sebelum ini.
Pun begitu, sesetengah penganalisis pasaran masih kekal skeptikal, sehingga OPEC memuktamadkan keputusan perjanjian itu di Vienna November nanti.
Artikel Ini Untuk Anda Yang Masih Tak Faham Kesan Perubahan Dasar Kepada Forex Trading!


Sektor Perumahan Terbeban, Kenaikan Kadar Terus Menghimpit Pembeli & Pemaju!

Aktiviti pembinaan rumah baharu AS jatuh ke paras terendah dalam sembilan bulan pada bulan Jun dan permit untuk projek pembinaan baharu turut merosot. Ini membawa indikasi bahawa pasaran perumahan mula perlahan apabila kadar gadai janji yang melonjak mengurangkan kemampuan.
Pembinaan rumah baharu jatuh 2% kepada kadar tahunan pelarasan musim sebanyak 1.559 juta unit bulan lepas, paras terendah sejak September 2021, kata Jabatan Perdagangan pada hari Selasa. Data bagi bulan Mei disemak lebih tinggi kepada kadar 1.591 juta unit daripada 1.549 juta unit yang dilaporkan sebelum ini.
Para ahli ekonomi yang ditinjau oleh Reuters meramalkan pembinaan rumah baharu akan datang pada kadar 1.580 juta unit. Permit untuk pembinaan rumah masa hadapan jatuh 0.6% kepada kadar 1.685 juta unit.
 Pasaran perumahan adalah ensitif kepada kadar faedah, dan, dengan Rizab Persekutuan menaikkan kadar secara agresif bagi menangani inflasi yang berkembang ada tahap tertinggi dalam empat dekad. Kadar kontrak purata bagi gadai janji kadar tetap 30 tahun meningkat kepada hampir 6% pada bulan Jun, meningkat daripada kira-kira 3.3% pada awal tahun, yang menyebabkan pembelian rumah lebih terbeban.
Walaupun tidak jelas berapa banyak kadar gadai janji akan meningkat, namun ia dijangka naik lebih tinggi untuk beberapa waktu dengan the Fed akan menaikkan kadar faedah sekali lagi pada mesyuaratnya minggu depan dan lebih banyak kenaikan akan berlaku menjelang akhir tahun.
Indeks Oxford Economics yang keluar pada minggu lalu menunjukkan harga rumah adalah paling mampu milik pada suku pertama 2022 pada bila-bila masa sejak krisis kewangan 2007-2009 dan ia dijangka akan bertambah buruk sepanjang tahun ini.
Sementara itu, tinjauan pada hari Isnin menunjukkan Persatuan Kebangsaan Pembina Rumah/Indeks Pasaran Perumahan Wells Fargo mengalami penurunan kedua terbesar dalam rekod pada bulan Julai dengan jumlah pembeli jatuh di bawah pulang modal untuk dua bulan berturut-turut.